Najnovije vesti za hashtag #borac\nPregled povezanih vesti • Oznaka: #borac\nJuniori Borca pružili silan otpor,ipak poraženi od Crvene Zvezde MTS\nU trećoj četvrtfinalnoj utakmici F8 Roda juniorske lige Srbije ekipa Miloša Pejanovića izašla je na megdan Crvenoj zvezdi mts. Iako je tim iz Beograda slovio za favorita, košarkaši iz Čačka pružili su silan otpor rivalu,… […]\nMilovanović o povređenom igraču Andriji Ratkoviću: Nadam se da će izaći kao pobednik\nGostujući u emisiji Forum, na televiziji Lav plus, direktor Omladinske škole FK Borac 1926, Neško Milovanović, rekao je da se nada da će povređeni igrač, Andrija Ratković izaći kao pobednik. Andrija, je zadobio… […]\nPoraz Borca od Zadrana u Čačku\nU utakmici 24. kola regionalne ABA lige košarkaši Borca su u Hali kraj Morave pretrpeli bolan poraz od ekipe Zadra rezultatom 61:65\nPonos Čačana, Marko Marinović\nNa zaštitnom zidu kod dvorane Borac, urađen je mural sadašnjeg trenera I bivšeg igrača KK Borac, Marka Marinovića. Pored Markovog portreta , naslikani su I grafiti u čast velikana košarke Željka Obradovića, Dragana… […]\nU odloženoj utakmici 18. kola ABA lige u dvorani kraj Morave po drugi put u sezoni koplja će ukrstiti Borac i FMP (utorak, 16 časova, Arena sport 1). Biće to meč od ogromnog… […]\nMARKO MARINOVIĆ NAKON UTAKMICE U ZADRU: NISMO IMALI SREĆE, A MOŽDA NISMO NI ZASLUŽILI POBEDU\nU odloženom meču 11. kola ABA lige koplja su ukrstili Zadar i Borac. Nakon što je prohujalo 40 minuta košarke, pobedom je mogao da se pohvali domaći tim, koji je slavio u neizvesnoj… […]\nBorac izgubio u Zadru, sledi žestoka borba za opstanak\nKošarkaši čačanskog Borca doživeli su poraz u zaostaloj utakmici 11. kola ABA lige na gostovanju u Zadru rezultatom 75:73. Ovaj poraz će dodatno otežati borbu za opstanak ekipi iz Čačka koji je na… […]\nMarko Marinković nakon poraza od Igokee: Dobra opomena pred put u Zadar\nU 22. kolu ABA lige Borac je na parketu dvorane kraj Morave dočekao Igokeu. Nakon 40 minuta košarke trijumf je zabeležio sastav iz Aleksandrovca, koji je slavio sa ubedljivih 78:101 (25:28; 24:29; 9:19; 20:25). Što… […]\nU 22. rundi ABA lige, a po drugi put u ovogodišnjem izdanju takmičenja, košarkašku veštinu ogledali su Borac i Igokea. Baš kao prošlog puta, pobedu je zabeležio tim Dragana Bajića, koji je na parketu… […]


RTV\t29.07.2019 14:28\nTokom kvalifikacija, Dragan Milosavljević nije bežao od odgovornosti, već je preuzimao ulogu lidera i na najtežim stanicama bio jedan od glavnih vodiča ka Svetskom kup. Posle letnje pauze, tim je opet na okupu, sprema se za veliki ispit u Kini (31. avgust - 15. septembar).\n"Uželeli smo se u prethodnom periodu jedni drugih", priznaje Milosavljević u razgovoru za "Novosti".\n"Težak posao nas čeka, bazične pripreme nikada nisu lake. Na nama je da se fizički dobro pripremimo za sve što predstoji. Dobra stvar je što niko nije povređen, samo da tako ostane. Atmosfera je dobra, kao i uvek".\nPoslednjih dana često "iskaču" vesti o otkazima u američkoj selekciji, meri se snaga ostalih reprezentacija, nagađaju se učesnici finala, gledaju kvote... Naši treniraju na Kopaoniku i ne udubljuju se u te priče.\n"Fokusirani smo trenutno na sebe. Kada dođe vreme, razmišljaćemo onda i o ostalim ekipama. Ipak, najbitnije je da gledamo samo sebe. Ne treba ni da potcenjujemo nikoga ni da se nekoga plašimo".\nSvestan je Gagi da su očekivanja velika i da se već sad oseća određena doza pritiska, jer su svi Srbiji dodelili visoko mesto na lestvici favorita.\n"Svi su se odazvali, pa su ambicije postale još veće. Kada smo išli na EP ranije, niko nije mislio ni da ćemo proći grupu. Naši ljudi nisu realni. Ili je sve super ili je sve loše. Svesni smo posla koji nas čeka i da nije sve lako. Moramo mnogo da radimo da bismo bili u funkciji ekipe. Da igramo našu prepoznatljivu igru. Ne sme da bude kalkulacija. Prvi cilj je da prođemo grupu".\nMilosavljević je u opremu sa srpskim grbom uskočio iz dresa španske Malage, za koju igra od leta 2017. godine.\n"Navikao sam se na njihov ritam, produžio sam na još dve sezone. Prihvaćen sam od strane kluba, saigrača, kao da sam kod kuće".\nNjegov tim možda nije na nivou velikana poput Real Madrida i Barselone, ali je član sjajne petorke zajedno sa Baskonijom i Valensijom. Prošle sezone nastupao je u Evrokupu, sledeće ga čeka isto takmičenje...\n"Finansijski su stabilni, organizovani. Dvorana je puna, lep je osećaj igrati tamo. Nedostaje možda taj jedan stepenik da budu u nivou tri kluba. Bitno je da se uvek bore, trude. Ne mogu da pariraju finansijski Realu, Barsi i Baskoniji, ali su uvek tu".\nTokom poslednjih meseci, dok Dragan nije produžio saradnju sa španskim timom, "grobari" su sanjali o povratku nekadašnjeg kapitena u crno-beli dres.\n"Bilo je priče, ali pre nego što je do toga došlo, dogovorio sam se sa Unikahom. Nisam mogao da pogazim reč. Dogovorio sam se sa njima. Nije bilo zvanično u tom momentu kada su me zvali iz Partizana, ali je postojao dogovor ", slegao je ramenima Milosavljević zbog činjenice da je u ovom trenutku ostao neispunjena želja svih navijača Partizana.\nAko ga sudbina nije navela da se vrati među crno-bele, drago mu je zbog dešavanja u bivšem klubu.\n"Idu u dobrom smeru. Trinkijeri je sjajan trener, dobro je što je potpisao višegodišnji ugovor, potreban je sistem, jer nije dobro kada se treneri stalno menjaju. Vidljiv je bio napredak prošle godine. Videćemo kakav će tim biti ove godine, ali ne sumnjam da će se Partizan vratiti tamo gde je nekad bio".


Top 10 ex Yu pesama koje zapevamo kad (malo) popijemo – Gerila\nGerila > Zabava > Top 10 ex Yu pesama koje zapevamo kad (malo) popijemo\nobjavljeno na Dec. 18, 2017 u 12:46 pm 18/12/2017\nSvako od nas ima ponekad potrebu da se upusti u merlinovske, čolićevske ili bijelodugmaške muzičke pustolovine. Ovo su pesme koje ste sigurno čuli, a još izvesnije – pevali.\nPored zvanične, postoji i verzija pesme koja se često peva uživo, a koja se razlikuje u stihu “imala je oči boje vena, boje vena boje DINAMA”, a naročito znaju da je zapevaju muški fanovi Prljavog kazališta koje vole fudbal, a nije im mrzak zagrebački fudbalski/nogometni klub. Ako se nađete u situaciji kada publiku ponese atmosfera, možda vas i začudi koliko zagrebački “modri” imaju navijača i sa OVE strane graničnog prelaza Batrovci.\nTagovibajagabivša jugoslavijaeks juex yumuzikapesmepopprljavo kazališteroktop 10top listazabavne pesmezdravko čolić


Predavanje dr Aleksandre Kolaković na temu „O Francuskoj i Srbiji: razgovor sa Arnom Gujonom“ na Jutjub kanalu KCNS - Kulturni centar Novog Sada - Културни центар Новог Сада\nPredavanje dr Aleksandre Kolaković na temu „O Francuskoj i Srbiji: razgovor sa Arnom Gujonom“ na Jutjub kanalu KCNS\nPredavanje dr Aleksandre Kolaković na temu „O Francuskoj i Srbiji: razgovor sa Arnom Gujonom“ (26. 11. 2020) možete pogledati na zvaničnom Jutjub kanalu Kulturnog centra Novog Sada. Gost predavanja bio je Arno Gujon, osnivač humanitarne ogranizacije „Solidarnost za Kosovo“.\nRazgovor sa Francuzom, Arnom Gujonom, velikim humanitarcem koji živi i radi u Srbiji, ima za cilj da osvetli nasleđe francusko-srpskih odnosa, kao i aktuelne odnose dve zemlje. Kroz analizu i komparaciju primera francusko-srpske saradnje iz prošlosti Gujon ukazuje na posledice negativne medijske slike Srbije i Srba u francuskoj javnosti devedesetih godina prošlog veka, kao i na nastojanja da se obnovi ideja o večitom prijateljstvu.\nAleksandra Kolaković podsetila je na tradicionalno srpsko-francusko prijateljstvo i onaj najvažniji period ovog prijateljstva, period Velikog rata, kada je iskovano to bratstvo po oružju na koga se pozivaju i danas aktuelni političari i u Francuskoj i u Srbiji, bez koga nijedan razgovor ove dve države ne može da protekne. Naime, radi se o periodu tokom 1915. godine kada je došlo do sloma Srbije koja je jedan deo pomoći i spasa pronašla u Francuskoj i njenim organizovanim medicinskim i vojnim misijama.


euro u Poljskoj – Bankar.me\nTag Archives: euro u Poljskoj\nApril 15, 2019 EVROPA, SVE VIJESTI, VALUTE 0\nPoljska neće da uvede euro u svoj platni sistem. Euro neće biti uveden u Poljsku dok njeno ekonomsko bogatstvo ne dostigne nivo Njemačke, saopštio je predsjednik vladajuće partije u toj državi Jaroslav Kačinjski.\nPoljska: Prvo povećanje plata pa uvođenje eura\nMarch 8, 2019 EVROPA, SVE VIJESTI, VALUTE 0\nPoljski premijer Mateuš Moravjecki izjavio je da prioritet njegove vlade nije usvajanje eura već povećanje zarada građana na nivo zapadnoevropskih zemalja.\nDecember 20, 2016 EVROPA, MAKRO, PLANETA, SVE VIJESTI 0\nNova glavobolja za Evropu ovog puta ne dolazi sa juga kontinenta, već iz centra. Naime, Poljska je tokom vikenda bila u žiži interesovanja medija zbog demonstracija koje su se na njenim ulicama održavale povodom budžeta za 2017. godinu i onemogućavanja medija da rade svoj posao.\nU kompanijama sa stranim kapitalom plate Poljaka veće i za 70 odsto\nDecember 29, 2015 LIČNE FINANSIJE, PLANETA, SVE VIJESTI 0\nFranak istjerao Poljake na ulicu\nPoljaci sa kreditima u švajcarskim francima izašli su juče u protestnu šetnju ispred Predsjedničke palate u Varšavi. Građani su izašli na ulice još nekoliko najvećih poljskih gradova sa zahtjevom da im u situaciji sa iznenada preskupim kreditima pomogne poljska vlada.\nJanuary 20, 2015 BANKE, SVE VIJESTI, SVIJET 0\nPoljski premijer Eva Kopač naredila je danas pokretanje istrage o stambenim kreditima koje su nudile lokalne banke, zbog problema u kojima se našlo oko 500.000 vlasnika nekretnina usljed rasta vrijednosti švajcarskog franka. Šefovi velikih banaka sastaće se tokom dana sa ministrom finansija, predstavnicima regulatornih agencija i guvernerom centralne banke Marekom …


O makedonskom uslovljavanju sledeće nedelje\nAktuelno / Štampa / O makedonskom uslovljavanju sledeće nedelje\nObjavljeno 22.08.2013. na RTS\nDatum: 22.08.2013.Izvor: RTS\nMinistarstvo trgovine saopštilo da će odluka o kontramerama protiv Makedonije, zbog uslovljavanja uvoza pšenice i brašna iz Srbije, verovatno biti doneta naredne sedmice.\nOdluka o tome da li će Srbija uvesti kontramere Makedoniji, zbog uslovljavanja uvoza pšenice i brašna iz Srbije, verovatno će biti doneta naredne sedmice, saopštilo je Ministarstvo trgovine.\n„Srbija je u petak, 16. avgusta, od Makedonije zvanično zatražila odgovor da li ukida spornu uredbu, ali još nema povratne informacije.\nNastojimo da se diplomatskim pritiscima to pitanje reši“, rekla je agenciji Beta pomoćnica ministra trgovine Bojana Todorović.\nOna je kazala da ukidanje uredbe Vlade Makedonije o uslovljavanju uvoza brašna i pšenice iz Srbije ili eventualno uvođenje kontramera nije pitanje samo za Ministarstvo trgovine, već za čitavu Vladu Srbije i da bi odluka o tome mogla da bude doneta naredne sedmice, kada se završi rekonstrukcija Vlade.\nKako je ranije agenciji Beta izjavio državni sekretar Ministarstva poljoprivrede Danilo Golubović, to ministarstvo je već spremilo kontramere koje vrlo brzo mogu da počnu da se primenjuju, ali nije iznosio detalje.


Lekar: Rutinski pregled Trampa\n► Lekar: Rutinski pregled Trampa\nLekar Donalda Trampa je rekao da je nenajavljena poseta predsednika SAD tokom vikenda Nacionalnom vojno-medicinskom centru "Volter Rid" bila "rutinska, planirana među-kontrola".\nTrampov nenajavljeni odlazak u bolnicu je izazvao sumnju u njegovo zdravstveno stanje, uprkos insistiranju zvaničnika Bele kuće da je on samo ranije nego obično počeo godišnje zdravstvene kontrole.\nŠon Konli, mornarički oficir i lekar predsednika, rekao je da Tramp "nije imao bola u grudima, niti je bio pregledan ili lečen zbog bilo kakvih hitnih ili akutnih tegoba".\nDodao je da Tramp "nije bio podvrgnut nikakvim specijalističkim kardiološkim ili neurološkim pregledima".\nLekar nije govorio o pojedinostima, sem što je izneo da je Trampov ukupni holesterol bio 165 miligrama po decilitru - što se smatra poželjnim nivoom.


Plandište: Obnovljen streljački klub "Planteks 1981" -\nPlandište: Obnovljen streljački klub „Planteks 1981“\n5. oktobra 2020.085\nStreljačka porodica Srbije se širi, broj klubova u našoj zemlji raste. Nova vest koja potvrđuje ovu činjenicu stiže iz Južnobanatskog okruga. U mestu Plandište reaktivirana je Streljačka družina „Planteks 1981“.\nKlub je osnovan je pre 39 godina, ali je krajem 20. veka prestao sa radom. Zaljubljenici u streljaštvo, predvođeni trenerima Davorom Ćalićem i Duškom Majstorovićem, su pre nekoliko meseci okupili nekoliko desetina mladih i obnovili rad kluba.\nTakmičenjem mlađih kategorija u Plandištu, ovog vikenda je svečano obeležen novi početak rada „Planteksa 1981“.\nSvečanosti su prisustvovali brojni gosti, između ostalih Jovan Repac, predsednik Opštine Plandište, dok je Streljački savez Srbije predstavljao Ivan Manojlović, član stručnog štaba SSS.\nIvan Manojlović se, u ime Saveza, obratio domaćinima i mladim strelcima, poželeo im uspeh i podelio savete za budući rad.\nMreža streljačkih klubova u Srbiji se širi. Sve nas u Savezu raduje činjenica da i u Plandištu dobijamo novu bazu. Nadam se da će streljački radnici i strelci u Plandištu uspeti u nameri da napreduju i naprave stabilan klub. Veliko mi je zadovoljstvo što vidim da se i u Plandištu neguje tradicija streljaštva i lovstva uopšte. Streljaštvo kao sport i olimpijska disciplina zauzima veoma visok rang u svetu i stoga ga treba negovati kod mladih. Prvi put sam ovde u Plandištu i oduševljen sam koliko je dece zainteresovano za ovaj sport, izjavio je Manojlović nakon posete.\nOpština pomaže klubu\nOčigledno je da entuzijazam i velika želja za uspehom ne nedostaju, a to je jedan od osnovnih preduslova. Članovi Planteksa treniraju u streljani u okviru lovačkog doma, klub ima podršku Opštine Plandište.\nLokalna samouprava već duži niz godina intenzivno radi na razvoju sporta i kulture, na promociji sporta i zdravog načina života i jako mi je drago što možemo i Sportsko udruženja Streljačka družina „Planteks 1981“ da uvrstimo u granu sporta u Plandištu i što imamo još jedan klub u kom naša deca mogu da treniraju. Streljaštvo je nešto novo u Plandištu i već sada nailazi na veliku popularnost kod mlađih kategorija, posebno jer ih na ovaj način treneri uče odgovornosti, koncentraciji i podstiču na rad i napredak. Lokalna samouprava će uvek podržavati i pomagati sportska udruženja, naročito ako ona uključuju i rad sa decom svih uzrasta, istakao je predsednik Opštine Plandište Jovan Repac.\nSvi učesnici revijalnog takmičenja zaslužuju čestitke, ali da ipak pomenemo osvajače medalja. U kategoriji pionira zlatnu medalju osvojila je Tamara Grozdanovski, srebrnu Sofija Popović, a bronzanu Danijel Boc. U kategoriji lovačkog podmlatka zlato je pripalo Draganu Zdraveskom, srebro Nemanji Ćurčiću i bronza Mihajlu Nedimoviću.\n„Planteks“ će uskoro debitovati na Prvenstvu Srbije serijskom vazdušnom puškom u Beogradu narednog vikenda. Uključiće se i u regionalna takmičenja. Mladi strelci to jedva čekaju.\nRelated tags : davor ćalićdragan zdraveskiduško majstorovićivan manojlovićjovan repacopština plandišteplandišteplanteks 1981streljačka družinastreljački klubtamara grozdanovski\nAtletika: Ekipa seniora AK „Dinamo“ peta u Srbiji\nStreljaštvo: Vojvođanski talenti sezonu otvorili u Pančevu\n27. novembra 2020.067\n27. novembra 2020., 17:43


U Beogradu 31. protest "1 od 5 miliona": Izbora neće biti ako ne budu fer\nUčesnici 31. protesnog okupljanja "1 od 5 miliona", kod Terazijske česme u Beogradu, 6. jula 2019. (Foto: Zoran Glavonjić, RSE)\nIzbora neće biti ukoliko se ne primene izborni uslovi, poruka je kojom je ispred zgrade policijske uprave "29. novembar", u Bulevaru despota Stefana, završen protest "1 od 5 miliona", 31. po redu.\nJelena Anasonović, jedna od organizatorki protesta, rekla je da će biti bojkotovane i sve institucije koje ne slušaju svoje građane.\n"Poručujemo vlastima da ne želimo da vas trpimo, ne možete da se igrate sa slobodnomislećim ljudima", kazala je ona.\nMiloš Injac iz Inicijative "Ne davimo Beograd" rekao je da "neki postaju ministri finansija iako su odgovorni za rušenja, dok drugi za učešce u protestima bivaju kažnjavani zatvorom", što se odnosilo na poziv koji je dobio njegov kolega iz Inicijative, Radomir Lazović.\nLazovića iz "Ne davimo Beograd" šalju u zatvor, rušitelji iz Savamale na slobodi\n"Kazne korumpirane pravde prema aktivistima samo će pojačti našu borbu", rekao je Injac stojeći na kamionu izpred zgrade sedišta policije.\nGrađani su ispred sedišta policije došli u koloni hodajući centralnim gradskim ulicama. Protesna povorka zaustavila se kratko ispred zgrade RTS-a gde su demonstranti pozvali ranike te kuće da se priključe rotestu, ocenjujući da ih njihova ćutnja čini saučesnicima ovog režima.\nTrgovi su danas parlament\nŠetnji je prethodilo okupljanje u blizini Terazijske česme u centru Beograda. "Trgovi su danas parlement, na njima moramo biti da bi ova nelegtimna vlast ispunila zahteve za ispivanjavanje fer izbora", poručili su govornici.\nProfesorka Univerziteta u Nišu Tamara Milenković Kerković kazala je da vlastima neće proći ukoliko misle da raspišu izbore poput onih u Lučanima gde se glasalo "džipovima i pritiskom na građane".\nPrema njenim rečima "slobodarski Niš" danas liči na "prokletu kasabu punu rupa okovanu u ludačku košulju partokratije". "Oteli su aerodrom, automobili lete u vazduh, gore hoteli", rekla je ona.\nSrđan Marković, jedan od organizatora protesta, poručio je da se mora nastaviti sa bojkotom parlamenta, a ko to prekrši "biće saučesnik Marijana Rističevića, Aleksandra Martinovića, Ane Brnabić i Aleksandra Vučića".\nOdbornika Skupštine Stari Grad Uroš Marković, odbornik u Skupštini opštine Stari grad čije je ime dospelo u javnost kada je u direktnim uključenjima u jutarnje programe Pinka i RTS-a kritikovao zamenika gradonačelnika Beograda Gorana Vesića, zbog čega su uključenja prekinuta, o čemu možete čitati ovde, rekao je da Beograđani "žive kao taoci u 'poseljačenom diznilendu' Gorana Vesića".\n"Vlast je upropastila Beograd izgradnjom za gondolu, pasarelu, rekonstrukciju Trga Republike. Danas živimo u poseljačenom diznilendu Vesića Gorana. Naprednjačka vlast mrzi ovaj grad i želi da ga otme od građana. To ne smemo da dovolimo", rekao je on.\nNakon obraćanja govornika građanji su krenuli u protestnu šetnju, a na čelu kolone bio je razvijen transparent "Protiv izborne kradje".


Big Bend RTS i Vladimir Nikolov u Domu omladine Beograda - Dan u Beogradu\nNaslovna » Izlasci » Muzika » Koncerti » Big Bend RTS i Vladimir Nikolov u Domu omladine Beograda\nNeko drugi 28. februar 2022. Koncerti Postavite komentar\nU Domu omladine Big Bend RTS će nastupiti sa dirigentom Vladimirom Nikolovim i premijerno predstaviti njegov novi umetnički projekat „Krik“.\nUlaznice za koncert (numerisana sedeća mesta) u subotu, 26. marta 2022. od 20.00, prodaju se po ceni od 1000 dinara u okviru mreže Ticket Vision.\nVladimir Nikolov je kompozitor čija muzika obuhvata širok spektar izraznih sredstava i žanrova, koristeći iskustva iz klasične muzike i džeza kao polaznu tačku. Već duže vreme je „iza scene“ u ulozi aranžera u svetskim orkestarskim projektima, ali često nastupa i kao autor, dirigent, pijanista i gitarista sa renomiranim solistima i ansamblima.\nProgram pod nazivom „Krik“ sačinjen je od kompozicija koje je napisao u proteklih nekoliko godina. Stilski su veoma raznolike i čine organski spoj savremenog džeza, folklora i minimalizma. „Krik“ je i naslovna kompozicija, koja je nastala tokom prvih dana zaključavanja tokom pandemije. „Krik“ je oslobađanje energije, ali i bunt protiv površnosti.\nOvaj koncert samo je prvi u nizu planiranih tokom 2022. godine, u sklopu nastavka programsko-poslovne saradnje između Muzičke produkcije RTS i Doma omladine Beograda.\nTokom narednih meseci, publici u Domu omladine zajednički će predstaviti izuzetne umetničke programe u izvođenju Big Benda RTS i istaknutih domaćih i inostranih solista i kompozitora, koji će nastupiti kao specijalni gosti. (danubeogradu.rs)\nTagovibig bend rts dom omladine beograda izlasci koncerti muzika proleće u beogradu vladimir nikolov\nPrethodni Sahrane i kremacije u Beogradu, 1. mart 2022.\nSledeći Izmene u saobraćaju i na linijama javnog gradskog prevoza – mart 2022.


Uvid u birački spisak – TV Kikinda\nOn 3 marta, 2017 by Aleksandra Djuran\nPovodom izbora za predsednika Republike Srbije koji će se održati 2.aprila na osnovu člana 14. Zakona o jedinstvenom biračkom spisku izlaže se deo biračkog spiska sa područje grada Kikinda na uvid građanima.Deo biračkog spiska izložiće se u sedištu Gradske uprave grada Kikinda, na adresi Trg srpskih dobrovoljaca broj 12 ,kancelarija broj 10,radnim danom od 8 do 15:30 sati i subotom od 8 do 13 sati. Na zahtev građana, zaposleni na poslovima biračkog spiska proveravaće elektronski, putem jedinstvenog matičnog broja građana birački status i tačnost upisanih podataka.\nGrađani mogu izvršiti uvid u birački spisak proverom na sajtu grada Kikinda i na sajtu Ministarstva državne uprave i lokalne samouprave\nZa nedostatke uočene nakon izvršenog uvida u Jedinstveni birački spisak potrebno je da građanin podnese zahtev za promenu :upis, izmenu,dopunu,ispravku ili brisanje u birački spisak gradskoj upravi.\nBirači mogu do zaključenja biračkog spiska zahtevati upis,brisanje, ispravku ili dopunu činjenica upisanih u birački spisak Rešenja donosi do zaključenja biračkog spiska gradska uprava, a od zaključenja biračkog spiska, pa sve do 72 časa pre dana izbora ministarstvo nadležno za poslove uprave.\nPosebno se pozivaju maloletna lica koja na dan izbora za predsednika Republike Srbije koji će se održati 2.aprila stiču punoletstvo da izvrše uvid da li su upisani u deo biračkog spiska za područje grada Kikinda.\nBirači imaju pravo da gradskoj upravi podnesu zahtev najkasnije pet dana pre dana zaključenja biračkog spiska da se u birački spisak upiše podatak da će birač na predstojećim izborima glasati prema mestu boravišta u zemlji.\nMinistarstvo nadležno za poslove uprave rešenjem zaključuje birački spisak petnaest dana pre dana izbora i u rešenju utvrđuje ukupan broj birača i na svakom biračkom mestu.


Februar 20, 2019 20:16\nAlbanska policija rasporediće je više od 1.000 policajaca u centar Tiranu uoči protesta opozicije, čiji su polanici vratili skupštinske mandate, javljaju albanski mediji. Posle nereda proteklog vikenda, zapadni ambasadori pozivaju na uzdržavanje od nasilja.\nIzmeđu 1.000 i 1.200 policajaca biće raspoređeno oko zgrada parlamenta i vlade u centru Tirane kako bi se sprečilo nasilje tokom najavljenog velikog protesta opozicije, najavljenog za četvrtak pre podne, javljaju albanski mediji.\nPolicija, koja je tokom pokušaja upada opozicionara u kancelariju premijera Edija Rame prošle sedmice, pozvala je pristalice opozicije da se uzdrže od nasilja, što su tokom poslepodneva učinili i predsednik Iljir Meta, kao i ambasadori nekoliko zapadnih država.\nDemokrate su napuštanje parlamenta obrazložile lošim stanjem demokratije i vladavine prava u Albaniji, navodnom mrađom glasova, korupcionaškim aferama zvaničnika vlade Edija Rame i obesmišljavanjem parlamenta kao demokratskog foruma.\nMiting u centru Tirane održaće se svega dan pošto su poslanici opozicije, predvođene demokratama Ljujzima Baše, vratili mandate i samim tim počeli bojkot parlamenta.\nPoslanici opozicije su u nekoliko navrata napuštali parlament, ali se i vraćali u poslaničke klupe posle ubeđivanja zapadnih diplomata.


Vlada opredijeljena za čvrstu podršku opštinama | 058.ba\nFOČA – Predsjednik Vlade Republike Srpske Željka Cvijanović izjavila je danas u Foči da je Vlada Srpske čvrsto opredijeljena da tijesno sarađuje sa svim opštinama i strukturama lokalnih zajednica u Srpskoj, jer želi da putem te saradnje zajednički rješava prioritena razvojna pitanja.\n„Najviše pažnje danas smo posvetili stanju opštinskog budžeta, koji se nalazi u teškom stanju zbog naslijeđenog deficita. Dogovorili smo se da ministar finansija nastavi da radi sa opštinskim rukovodstvom na operativnom planu, s ciljem pronalaženja načina za pomoć Vlade Srpske opštini Foča“, rekla je Cvijanovićeva novinarima nakon sastanka sa rukovodstvom ove opštine.\n„Svjesni smo činjenice da ovdje moramo intervenisati i na planu podrške turizmu, a definisali smo i to da se u svim projektima i aktivnostima treba ponašati racionalno i realno“, istakla je Cvijanovićeva.\n„Zaista smo čvrsto opredijeljeni da zajedno sa opštinom Foča, na bazi iskristalisanih stavova i zadataka, dođemo do poboljšanja sveukupnog stanja u najvažnijim sektorima života i rada. Obostrana volja postoji, a na nama je da zajedno odredimo dinamiku naših budućih aktivnosti“, poručila je premijer Republike Srpske.\nPotpredsjednik Vlade Republike Srpske Nada Tešanović izjavila je da je danas dogovorena rekonstrukcija parketa u fiskulturnoj sali Osnovne škole „Sveti Sava“.\n„Vlada Srpske izuzetno cijeni projekte koji se realizuju u Nacionalnom parku `Sutjeska`, zbog čega ćemo pomoći renoviranje i obnovu hotela `Sutjeska“, potvrdila je Tešanovićeva, koja je i ministar porodice, omladine i sporta Srpske.\n„Za nas će najvažnija pomoć biti na planu saniranja posljedica budžetskog deficita, kao i podrška realizaciji započetih i planiranih infrastrukturnih i drugih projekata, kao što su Studentski dom, zgrada Bogoslovije, vodovodna mreža, te zapošljavanje i poljoprivreda“, naglasio je Mašić.\nOznake: budžet, Nada Tešanović, Željka Cvijanović, Zoran Tegeltija


TUGA Jovana Jevremović (10) preminula u bolnici u Atini\nEBraničevo , Novosti\nDesetogodišnja Jovana Jevremović iz Velikog Laola kod Petrovca na Mlavi, koja je bolovala od teškog oblika Hočkinovog limfoma na plućima, preminula je u noći između ponedeljka i utorka, tokom lečenja na klinici "Mhtera" u Atini. U ovu grčku ustanovu ona je otputovala zahvaljujući humanitarnoj akciji građana Petrovca na Mlavi i cele Srbije, koji su se na brojne načine borili da sakupe neophodnih 40.000 evra.\nZbog hitnosti lečenja, Jovana je sa majkom otputovala u Atinu i pre završetka akcije. Ona je do proleća ove godine lečena u beogradskom Institutu za majku i dete, gde su roditeljima saopštili da za nju više nema nade.\nNadu su ponudili lekari u Atini, u kojoj se lečenje sprovodi primenom nove biološke terapije A D-CETRIS, čija jedna doza košta 3.250 evra.\nTačan datum, mesto i vreme sahrane biće naknadno objavljen.\nInače, Jovana je drugo dete sa područja Braničevskog okruga koje je preminulo u poslednjih osam meseci, za čije su lečenje građani skupljali novac u humanitarnim akcijama.\nPrethodno je u Velikom Gradištu, 31. decembra, preminula šestogodišnja Lena Cvetković, takođe lečena u Atini, zbog Juingovog sindroma.\nSrpski turisti u Glifadi kod Atine bezbedni\nMinistar Siniša Mali istrčao trasu na Atinskom maratonu\nSRBI SVEDOCI KATASTROFE Joksimović: Strah se i dalje oseća; Šakota: Zastrašujići prizori; Lazarević: Svi su u haosu


Plan za sticanje statusa kandidata | EurActiv Srbija\nPlan za sticanje statusa kandidata\nObjavljeno : 31.12.2010.\t Tweet\nSrbija planira da unapredi potragu za haškim beguncima u 2011. i da neka otvorena pitanja sa Prištinom rešava u planiranom dijalogu, proističe iz Akcionog plana za brže sticanje statusa kandidata za članstvo u EU. Vlada Srbije planira da u 2011. godini usvajanjem novih zakona i izmenama postojećih otkloni sistemske nedostatke, stvori uslove za suzbijanje korupcije i unapredi rad pravosuđa. Vlada Srbije će 2011. raditi na većoj kontroli javnih finansija i suzbijanju sive ekonomije.\nU Akcionom planu koji je u četvrtak (30. decembra) objavljen na sajtu Kancelarije za evropske integracije, navodi se da će Nacionalni savet za saradnju u 2011. nastaviti da održava saradnju sa Haškim tribunalom na dosadašnjem "visokom nivou" u pogledu dostavljanja dokumentacije, pristupa arhivama državnih organa i svedocima.\nU cilju ispunjavanja preporuka koje je u svom najnovijem izveštaju o saradnji Srbije s Hagom izneo glavni tužilac Haškog tribunala Serž Bramerc (Serge Brammertz), a odnose se na preispitivanje strategije koja se koristi za hapšenje haških begunaca Ratka Mladića i Gorana Hadžića, planirane su aktivnosti za povećanje operativnih kapaciteta i uvođenje multidisciplinarnog pristupa u hapšenju begunaca.\nPlanirano je da Ministarstvo unutrašnjih poslova Srbije više primenjuje tehničke metode (praćenje elektronske komunikacije i prepiske, nadzor nad kretanjem osoba od interesa u potrazi za haškim beguncima i primena DNK analiza) i sveobuhvatniju i efikasniju analizu podataka i dokumenata.\nPlanirano je da Bezbednosno-informativna agencija u prvom kvartalu 2011. sprovede četiri aktivnosti, među kojima su i primena "modifikovanog plana u cilju povećanja i koncentracije raspoloživih operativnih kapaciteta" i unapređenje mehanizama multidisciplinarnog pristupa.\nKada je reč o odnosima sa Kosovom, pitanje pečata kosovske carine koje izdaje UNMIK, a Beograd ne priznaje, rešavaće se u okviru dijaloga Beograda i Prištine tokom 2011. godine. Problem carinskog pečata, kako se navodi u primedbama u Izveštaju Evropske komisije o napretku za 2010, blokira plasman robe sa Kosova u Srbiju i tranzit kroz Srbiju.\nU okviru dijaloga Beograda i Prištine razmatraće se i pitanje učešća na različitim regionalnim sastancima, pošto je odsustvo dogovora, kako je konstatovala Evropska komisija, do sada uticalo na regionalnu saradnju.\nU domenu kontrole administrativne linije sa Kosovom i povećanja razmene informacija sa Euleksom planirana je nabavka tehničkih sredstava i obuka policajaca, ali su za to potrebna sredstva i trenutno se traži donator.\nU okviru kontrole granica i migracija, predviđeno je između ostalog formiranje Kancelarije za azil, kao i usvajanje Akcionog plana za suprotstavljanje ilegalnim migracijama, koji bi trebalo da bude napravljen do kraja ove godine. Kada je reč o povećanom broju lažnih azilanata iz Srbije u zemljama EU, navodi se da je u toku informativna kampanja za legalno putovanje u zemlje EU i da su pooštrene kontrole na graničnim prelazima.\nU cilju rešavanja problema formiranja Nacionalnog saveta bošnjačke nacionalne manjine, planirano je uspešno sprovođenje izbora za Nacionalni savet Bošnjaka, podizanje svesti pripadnika bošnjačke nacionalne manjine o značaju instituta nacionalnog saveta i nastavak redovnog finansiranja Nacionalnog saveta.\nKako bi se Romima koji žive u nelegalnim naseljima bez adrese omogućilo da dobiju lična dokumenta, planirane su u prvom tromesečju 2011. izmene Zakona o prebivalištu i boravištu. Konstatuje se i da MUP sprovodi akciju izdavanja ličnih dokumenata po hitnom postupku za osobe koje su raseljene iz nehigijenskog naselja ispod mosta Gazela u Beogradu.\nNovim zakonima protiv sistemskih nedostataka i korupcije\nVlada Srbije je 29. decembra usvojila Akcioni plan za ispunjavanje preporuka iz Izveštaja Evropske komisije o napretku Srbije. Sprovođenjem tog plana Srbija bi trebalo da ispuni sve ključne zahteve za sticanje statusa kandidata za članstvo u Evropskoj uniji.\nEvropska komisija je u izveštaju o napretku ocenila da vlasti u Beogradu treba da pokažu da čine sve da preostala dvojica optuženih pred Tribunalom u Hagu Ratko Mladić i Goran Hadžić budu uhapšeni i izručeni tom sudu. Pozitivno je ocenjena saradnja Srbije sa susedima, pre svega sa Hrvatskom i Bosnom i Hercegovinom, ali je od Srbije zatražen predusretljiviji stav prema učešću Kosova u regionalnoj saradnji i trgovini, uz priznavanje zasad spornog carinskog pečata Kosova i dalje unapređenje saradnje s Euleksom, posebno oko sređivanja prilika na severu Kosova. Komisija je ukazala da je neophodno okončati reformu pravosuđa, otkloniti manjkavosti u izboru tužilaca i sudija i pojačati borbu protiv korupcije.\nSrbija je zahtev za članstvo u EU podnela 22. decembra 2009. godine, a Savet ministara EU je 25. oktobra ove godine zatražio od Evropske komisije da izradi mišljenje o kandidaturi Srbije. Tada je naglašeno da će saradnja sa Haškim tribunalom ostati preduslov za dalji napredak Srbije u evropskim integracijama.\nEvropski komesar za proširenje Štefan File (Fule) uručio je 24. novembra premijeru Srbije Mirku Cvetkoviću Upitnik na osnovu kojeg Evropska komisija treba da oceni spremnost Srbije da dobije status kandidata za članstvo u EU. Upitnik sadrži 2.483 pitanja koja su razvrstana u 33 poglavlja, a srpske vlasti bi trebalo da daju odgovore do kraja januara.\nPovodom primedbi Evropske komisije koje se odnose na kontrolu političkih stranaka nad poslaničkim mandatima u Skupštini Srbije, planirano je da do juna 2011. godine bude izmenjen Zakon o izboru narodnih poslanika i Zakon o lokalnim izborima.\nZakon o finansiranju političkih aktivnosti biće usvojen u Skupštini Srbije do kraja prvog kvartala 2011. godine, navodi se u Akcionom planu. Novi zakon bi trebalo da finansiranje političkih stranaka učini transparentnijim omogućujući bolju kontrolu trošenja sredstava. Postojeća legislativa ima značajne nedostatke i ne pruža Agenciji za borbu protiv korupcije odgovarajuća istražna ovlašćenja kao i mogućnost sankcionisanja oblasti finansiranja političkih stranaka, posebno u toku izbornih kampanja, primedbe su koje je uputila Evropska komisija.\nU Akcionom planu navodi se da će do četvrtog kvartala 2011. biti uvedeni pouzdani mehanizmi za dostavljanje pritužbi i zaštitu građana koji prijavljuju korupciju, kao i da će se raditi na jačanju pravosuđa.\nU oblasti borbe protiv korupcije problem su i mali broj zaposlenih i nedostatak ovlašćenja Agencije za borbu protiv korupcije u proveri imovinskih karti. Akcionim planom je predviđeno da do kraja 2011. Agencija zaposli veći broj službenika i renovira prostorije koje su joj dodeljene, kao i da obezbedi pun pristup bazi podataka za proveru imovinskih izveštaja i podataka koje nadležni organi vode da bi provera imovine bila efikasnija.\nSledeće godine će se nastaviti reforma policije kako bi se smanjila korupcija i otklonili nedostaci u javnim nabavkama u u oblasti unutrašnjih poslova.\nU delu Plana koji se odnosi na pravosuđe, u cilju smanjenja broja nerešenih predmeta planirano je do kraja drugog tromesečja 2011. godine budu usvojeni zakoni o krivičnom postupku, o parničnom postupku, o izvršenju presuda i o javnom beležništvu. Nacrti tih zakona su, kako se ističe, završeni. Planirano je i umrežavanje sudova do decembra 2010. godine radi efikasnijeg pristupa predmetima.\nNetransparentnost reizbora tužilaca i sudija i veliki broj žalbi neizabranih sudija i tužilaca pred Ustavnim sudom navedene su u Akcionom planu kao primedbe Evropske komisije čije ispravljanje nije u nadležnosti Vlade Srbije već u nadležnosti drugih institucija.\nNa primedbu Evropske komisije da je oduzeta imovina stečena kriminalom u nekim slučajevima prodavana bez sudske presude i da to izaziva zabrinutost, u Planu se navodi da se to desilo u dva slučaja, na osnovu odobrenja suda i da se novac čuva na računu Direkcije za upravljanje oduzetom imovinom i može biti vraćen u slučaju oslobađajuće presude.\nU cilju rešavanja problema u vezi sa ekstradicijom i priznavanjem kazni sa nekim državama u regionu, predviđeno je zaključenje ugovora sa zemljama u regionu o međusobnom izručenju državljana. Ministarstvo pravde Srbije će po ugledu na evropski nalog za hapšenje inicirati neku vrstu balkanskog naloga za hapšenje koji bi omogućio znatno skraćenje postupka ekstradicije okrivljenih i osuđenih.\nKada je reč o kontroli protoka droge, navodi se da je uspostavljen sistem zajedničkih patrola sa Crnom Gorom i BiH, a sa Hrvatskom je potpisan sporazum o saradnji, pa su time stvoreni uslovi za razmenu informacija.\nU okviru borbe protiv pranja novca, planirana je nova sistematizacija i zapošljavanje više službenika u Upravi za sprečavanje pranja novca kako bi se ojačali njeni kapaciteti. U toj finansijsko-obaveštajnoj službi sada je zaposleno 25 službenika, a u planu je da se zaposli još najmanje 15 službenika.\nJačanje kontrole javnih finansija\nVlada Srbije će 2011. raditi na većoj kontroli javnih finansija i suzbijanju sive ekonomije, navodi se u Akcionom planu za ispunjavanje preporuka Evropske komisije. Planirano je da se smanji udeo sive ekonomije u privredi i da se olakšaju prijave poreza uvođenjem elektronskih prijava poreza od 1. jula 2011. godine.\nKada je reč o kontroli javnih finansija, planirano je da se u 2011. zaposli još 70 revizora, dok ih sada ima 20. Time će se, kako se navodi, proširiti delatnost Državne revizorske institucije, a broj zaposlenih bi trebalo i dalje da se povećava do 120.\nZa 2011. planirano je i donošenje zakona o restituciji, koji bi trebalo da bude usvojen do juna 2011. godine.\nJedno od ekonomskih problema na koji je ukazala Evropska komisija je visoka stopa nezaposlenosti, a rešavanju tog problema trebalo bi da doprinese Nacionalna strategija zapošljavanja za period od 2011. do 2020, čije usvajanje je planirano za prvo tromesečje 2011. godine.\nNavodi se da će se od 1. januara primenjivati Akcioni plan zapošljavanja koji je usvojen u 2010. i koji predviđa mere zapošljavanje osoba koje teško mogu da pronađu posao.\nPotrebno je produžiti radni vek, a izmene zakona o penzijskom osiguranju kojima će se to omogućiti trebalo bi da budu usvojene najkasnije u prvom tromesecju 2011, navodi se u Akcionom planu.\nPredviđen je i niz mera za prilagođavanje obrazovanja tržištu rada. Među njima je jačanje kapaciteta Nacionalne službe za zapošljavanje za predviđanje trendova na tržištu rada, što se sprovodi od marta 2010. do oktobra 2011. iz evropskih pretpristupnih fondova.\nMeđu planiranim aktivnostima su i modernizacija obrazovanja, kao i mere za lakše upisivanje Roma, osoba sa posebnim potrebama, raseljenih i siromašnih na visokoškolske ustanove, unapređenje sposobnosti škola i nastavnika za inkluzivno obrazovanje učenika sa smetnjama u razvoju i invalditetom.\nU Planu se navodi da bi do jula 2011. trebalo da bude usvojen Zakon o energetici koji bi omogućio završetak razdvajanja distribucije i snabdevanja strujom, proširio nadležnosti Agencije za energetiku Srbije i regulisao snabdevanje strujom i gasom.\nDo maja 2011. bi trebalo da se pripremi i predlog zakona o racionalnoj upotrebi energije.\nAkcioni plan sadrži i planirane mere, zakone i strategije u drugim oblastima, poput poljoprivrede, industrije, aviosaobraćaja i zaštite životne sredine.\n1. februar 2011: Rok do kojeg će srpske vlasti završiti popunjavanje Upitnika\nNovembar 2011: Očekuje se mišljenje Evropske komisije o zahtevu Srbije za sticanje statusa kandidata\n: Objavljen Akcioni plan za ispunjavanje preporuka EU\n: Usvojen Akcioni plan za ispunjavanje preporuka EU\n: Delević: Uskoro akcioni plan za ispunjavanje preporuka EU\n: Srbija pokušava da otkloni nedostatke u reformi pravosuđa\nKancelarija za evropske integracije: Akcioni plan za brže sticanje statusa kandidata\nKancelarija za evropske integracije: Izveštaj Evropske komisije o napretku Srbije za 2010. godinu


Srpska zastava je nekim smetala i 90-tih, a smeta im i danas\nPredsjedavajući Kluba poslanika SNSD-a u Predstavničkom domu Parlamentarne skupštine BiH Staša Košarac izražava nezadovoljstvo činjenicom da je srpska zastava nekima u Sarajevu smetala i početkom devedestih godina, a ogorčen je i što to političkom Sarajevu smeta i danas.\n"Prije svega treba se podsjetiti na činjenicu da je 29. februara i 1. marta 1992. godine u BiH održan, uslovno rečeno, jednostrani referendum, s obzirom da srpski narod u njemu nije učestvovao i da mu Srbi nikada nisu dali legitimitet, kao ni rezultatima tog referenduma", izjavio je Košarac Srni povodom obilježavanja 1. marta kao takozvanog dana nezavisnosti BiH.\nSmatrali smo, podsjeća on, da je najbolji okvir tadašnja zajednička država Jugoslavija u kojoj su i Bošnjaci i Srbi i svi ostali narodi bili ravnopravni i koji su mogli da slobodno razvijaju sve svoje vrijednosti.\nPrema njegovim riječima, očigledno je da je ta politika bila politika izdvajanja iz tog okvira s ciljem da se na prostoru BiH formira islamska država, što je potpuno vidljivo i kroz određene akte koje je autor "Islamske deklaracije" Alija Izetbegović naglašavao kao fundamentalne političke ciljeve SDA.\n"Ne znam kome je tada mogla da smeta srpska zastava, ali ono što treba reći jeste da je bilo vidljivo da se traži konflikt u Sarajevu i da je tih dana taj konflikt napravila bošnjačka politička struktura u Sarajevu", ističe Košarac, podsjetivši na spaljivanje srpske zastave i ubistvo srpskog svata Nikole Gardovića na Baščaršiji 1. marta 1992. godine.\nOn dodaje da mu je žao što se sve to desilo jer je to, kako ocjenjuje, bio okidač za sve ono se kasnije dešavalo ne samo u Sarajevu, nego i u cijeloj BiH.\n"Ono što me brine jeste činjenice da, nažalost, i danas nekima u Sarajevu i BiH smeta zastava srpskog naroda, ali moram da kažem da bi to trebalo da bude zabrinjavajuće i za one kojima je to smetnja. Mi od našeg identiteta nećemo odustati. Identitet srpskog naroda i identitet Republike Srpske su u našem grbu, našoj zastavi, našoj himni, i mislim da je to potpuno jasno", naglasio je predsjedavajući Kluba poslanika SNSD-a u Predstavničkom domu parlamenta BiH.\nKošarac podsjeća sve one koje žele da se bave adekvatnim analizama da je zakon o zastavi, grbu i himni prošao proceduru Ustavnog suda BiH gdje je konstatovano da zastava Republike Srpske ne vrijeđa interese bošnjačkog i hrvatskog naroda.\n"Žao mi je što i dalje postoje takve strukture, jer je bilo očigledno, kada smo htjeli da zastava Republike Srpske bude prisutna i vidljiva u institucijama BiH, da su neki tvrdili da zakon to ne predviđa", rekao je Košarac.\nKošarac je pozvao sve oponente ovoj opravdanoj inicijativi iz Republike Srpske da omoguće usvajanje izmjena i dopuna Zakona o zastavi BiH čime bi se omogućilo da zastava Republike Srpske bude u institucijama BiH, jer ona nikoga ne vrijeđa i predstavlja identitet srpskog naroda.\n"Naravno, mi od toga nećemo odustati, ne da bismo nekoga provocirali, nego zato što je to naša identifikacija, dio simbola našeg naroda i u tom pravcu ćemo u narednim danima ulagati napore da dođe do izmjena tog zakona, kako bismo definitivno imali svoju zastavu kao identifikaciju srpskog naroda i Republike Srpske u institucijama BiH, jer je to, na kraju krajeva, omogućio i jasno precizirao Dejtonski mirovni sporazum", zaključio je Košarac izjavu za Srnu.\nStaša Košarac srpska zastava 1. mart\nSavčić: Bilo je pitanje vremena kad će se otkriti istina o ubistvu srpskog svata


Dragana Marković, Poreska uprava: Nastavak reformi je moj prioritet Dragana Marković, Poreska uprava: Nastavak reformi je moj prioritet\nMi u Poreskoj upravi u potpunosti smo koncentrisani da na najbolji način pružimo podršku svim merama Vlade Republike Srbije koje se tiču podrške privredi i redovne naplate prihoda budžeta. Sa sigurnošću mogu da konstatujem da nam se u 2020. godini na pravi način potvrđuje ispravnost stavljanja akcenta na elektronsko poslovanje što nam je omogućilo da svoje zadatke efikasno izvršavamo\n„Sprovođenje sveobuhvatne reforme Poreske uprave Republike Srbije je u narednom periodu moj apsolutni prioritet“, kaže Dragana Marković, direktorka Poreske uprave koja je nedavno započela svoj novi petogodišnji mandat na čelu ove ustanove. „Osnovni cilj reforme je smanjenje poreskog jaza kroz pojednostavljenje načina ispunjenja obaveza za naše poreske obveznike kao i načina rada unutar same uprave, kroz poboljšanje postojećih i uvođenje novih poslovnih procesa u skladu sa najboljom međunarodnom praksom. To podrazumeva i uspostavljanje nove strukture poslovnih procesa u upravi, integrisane informacione strukture kao i moderne kadrovske i organizacione strukture“, objašnjava naša sagovornica.\nProšle godine ste uveli novu organizacionu strukturu Poreske uprave. Koliko se ona pokazala efikasnom?\nJoš u prvom Programu transformacije definisali smo nekoliko važnih odrednica koji se tiču automatizacije postupaka, jačanja centralizacije upravljanja i proširenja usluga koje omogućavamo korisnicima naših usluga u elektronskom poslovanju. Nova organizaciona struktura je nastala kao posledica svih tih aktivnosti jer smo razdvojili osnovne od sporednih aktivnosti uprave, centralizovali upravljanje funkcijama i smanjili potrebu fizičkog dolaska obveznika u naše organizacione jedinice. To smo učinili u najvećoj meri kroz omogućavanje podnošenja svih prijava iz naše nadležnosti u elektronskom obliku i kroz proširenje usluga kao što su eUverenja i uspostavljanje jedinstvenog poreskog sandučeta preko koga će se u budućnosti odvijati naša komunikacija. Samim tim raste i značaj našeg portala ePorezi.\nMože li se danas reći da ste bliže onom što priželjkuju poreski obveznici a to je jednoobraznost u postupanju?\nKao najveću korist od nove organizacione strukture svakako vidim jačanje jednoobraznog poslovanja uprave a to je bila i najčešća zamerka velikih poreskih obveznika koji posluju na celoj teritoriji Srbije i koji su nam ukazivali na nedovoljno ujednačeno postupanje naših filijala u identičnim poreskim situacijama. Smanjenjem broja filijala imamo sigurnost da se u upravi jednoobrazno postupa u svih 37 filijala jer je pojačan stepen centralizacije, toka informacija i načina donošenja odluka unutar same uprave.\nFigurativno rečeno naš portal ePorezi je u međuvremenu postao i naša najveća filijala, što govori o njegovom značaju\nJoš jedan princip na koji ukazuju poreski obveznici je „suština iznad forme“. Koliko je on deo vaše prakse?\nU našem poslovanju moramo da vodimo računa i o proceduralnim i o materijalnim aspektima poreskog postupka i moramo da budemo oprezni da ne zanemarimo ni suštinu ni o formu jer smo mi izvršni organ poreske administracije našeg resornog ministarstva finansija. Principe rada i postupanja ustanovili smo u skladu sa najboljom međunarodnom praksom i konstantno ih izazivamo i unapređujemo kroz poslovanje ali i u razgovorima sa predstavnicima stručne zajednice od kojih dolazi dosta konstruktivnih predloga. Iz svega navedenog mogu da konstatujem da poreske činjenice utvrđujemo prema njihovoj ekonomskoj suštini.\nKako je Poreska uprava položila test u prelasku na onlajn rad tokom karantina, i da li ste spremni za jesen, ukoliko se pokaže da je potreban nastavak strogih zdravstvenih mera za suzbijanje pandemije?\nPo proglašenju vanrednog stanja do punog izražaja su došli svi naši prethodni napori i aktivnosti usmereni ka elektronskoj komunikaciji, podnošenju poreskih prijava i pružanju usluga poreskim obveznicima elektronskim putem. Poreska uprava je svakako bila jedna od organa državne uprave u Republici Srbiji koja je imala najviše izazova nakon proglašenja pandemije. Izazovi se odnose i na unutrašnju strukturu uprave gde je bilo potrebno sprovesti mere prevencije i zaštite zdravlja za oko 5000 zaposlenih, odnose se i na nesmetano funkcionisanje sistema utvrđivanja, kontrole i naplate javnih prihoda iz naše nadležnosti ali se odnose i na pomoć Vladi Republike Srbije u definisanju i realizaciji mera za ublažavanje negativnih ekonomskih posledica pandemije po sve poreske obveznike u Republici Srbiji. Formirali smo Krizni štab u upravi sa tri unutrašnja tima za operativno poslovanje i za mere za ublažavanje posledica usled smanjene privredne aktivnosti.\nS obzirom na iskustva iz prethodnog perioda, koje bi ste segmenta rada u narednom periodu prioritetno digitalizovali?\nU javnosti je svakako najvidljiviji deo koji se tiče naših aktivnosti a koji se odnosi na pružanje usluga poreskim obveznicima i nekako je u poslednje vreme taj deo došao do izražaja u punom svom obimu. Ali ne treba zaboraviti da pored toga imamo veoma važne poslovne procese koji se tiču i postupaka registracije i blagovremenosti promena u registrima i vođenja tačnog stanja u poreskom računovodstvu obveznika i postupka pribavljanja i analize podataka sa kojima raspolažemo u cilju prepoznavanja rizičnog ponašanja kao i korišćenje instrumenata u kontroli u utvrđivanju evidentiranih nepravilnosti.\nSa druge strane, ne manje važan deo odnosi se na načine na koje vršimo edukaciju i razvoj svesti poreskih obveznika o razlozima i značaju dobrovoljnog ispunjenja poreskih obaveza. Dobro funkcionisanje zdravstvenog sistema je jedan od takvih primera.\nU narednom periodu potrebna nam je dalja digitalizacija usluga poreskim obveznicima i to u pravcu razvoja elektronske komunikacije i dostave podataka i od obveznika ali i nastavka uvezivanja sa drugim bazama podataka u državnoj upravi. Takođe, važno je da radimo na razvoju alata za analizu podataka u cilju pravilne segmentacije rizičnih ponašanja grupa.\nVeliku korist imamo i od uvođenja šaltera „Vaš poreznik“ jer smo olakšali komunikaciju i realizaciju poslova poreskim obveznicima kroz jedinstveno i jednoobrazno postupanje.\nKako se situacija sa pandemijom odrazila na vaše redovne poslove kontrole?\nPlanom rada Poreske uprave u uslovima vanrednog stanja utvrđeni su poslovni procesi kontrole koji su se morali odvijati u kontinuitetu za vreme trajanja vanrednog stanja imajući u vidu stepen značaja za obavljanje procesa i zaštitu zaposlenih zbog opasnosti od širenja zarazne bolesti COVID-19. Kontinuirano su se obavljali poslovi fiskalizacije, povraćaja PDV-a, refakcije akcize, vođenje jedinstvenog registra poreskih obveznika, izdavanje poreskih uverenja, a započete poreske kontrole pre uvođenja vanrednog stanja su se završavale donošenjem poresko upravnih akata.\nZa vreme trajanja vanrednog stanja, otvarali su se nalozi za vršenje poreskih kontrola kod poreskih obveznika čije se poslovanje ogleda u najrizičnijim nepravilnostima po budžet Republike Srbije i te kontrole su se vršile elektronskim putem, zbog zaštite zdravlja kako poreskih obveznika, tako i poreskih inspektora.\nKakvo je danas stanje kada govorimo o rasprostranjenosti sive ekonomije?\nSvi naši napori kojima obveznicima olakšavamo ispunjavanje poreskih obaveza imaju svoju posledicu i na smanjenje sive ekonomije ali smo svesni i da će uvek postojati određeni pojedinci i grupe koji pokušavaju da steknu korist u sivoj zoni i na nelegalan način.\nSiva ekonomija je označena kao jedan od najvećih izazova sa kojim se suočava privreda naše zemlje i borba protiv je jedan od glavnih prioritera Poreske uprave, u svrhu zaštite Budžeta Republike Srbije.\nZnačajni doprinos Poreske policije na suzbijanju i smanjenju sive ekonomije se ostvaruje kontinuiranim radom na terenu, gde se u koordinaciji sa drugim državnim organima sprovode stalne akcije suzbijanja nelegalnog prometa robe i usluga u svim sferama privrede. U 2020. godini u saradnji sa MUP-om i BIA-om sprovedeno je 9 akcija i 29 lica je lišeno slobode. Po osnovu navedenih aktivnosti podneto je 9 krivičnih prijava.\nU akciji suzbijanja nelegalnog prometa duvana i duvanskih prerađevina i ostalih akciznih proizvoda, Poreska policija je u koordinaciji sa drugim državnim organima u periodu januar-jun 2020. godine oduzela 3.974,95 kg rezanog duvana, 6.565,15 kg duvana u listu, 213.257 paklica cigareta, 17.950 komada ručno pravljenih cigareta, 68,85 kg aromatizovanog duvana za nargile, 1.498,00 litara alkoholnog pića, 69.502,00 litara naftnih derivata i 289,01 kg kafe.\nU ovom periodu za nelegalni promet akciznih proizvoda podnete su 243 krivične prijave. Vrednost oduzete akcizne robe u prvih šest meseci 2020.godine iznosi 69.591.467,00 dinara, što je za 44,54% više nego u istom periodu 2019. godine.\nGlobalni trend brzog razvoja savremenih tehnologija uticao je i na rast sive ekonomije vezano za promet dobara i usluga po osnovu prodaje i reklamiranja preko interneta, gde između ostalih fizička lica u značajnom obimu obavljaju neregistrovanu delatnost. U periodu januar-jun 2020. godine, Poreska policija je oduzela robu u vrednosti od preko 7 miliona dinara.\nPoreska uprava sa martom mesecom 2020. godine u odnosu na isti posmatrani period 2014. godine ostvarila je veću naplatu sa indeksom 150,6.\nKakvu naplatu prihoda očekujete u narednom periodu i od kojih faktora će to zavisiti?\nOpšti privredni ambijent je prvi u nizu svih faktora koji se tiču svih budućih projekcija naplate, dakle moramo imati u vidu jednu širu sliku koja se odnosi ne samo na Srbiju već i na šire područje Evrope i sveta.\nSituacija koja nas je zadesila početkom godine je u svakom pogledu vanredna i u velikoj meri neizvesna po opšte privredne tokove, naravno, posledično i na rad i naplatu javnih prihoda koje administriramo. Međutim, mora se naglasiti da je Poreska uprava sa martom mesecom 2020. godine u odnosu na isti posmatrani period 2014. godine ostvarila veću naplatu sa indeksom 150,6.\nTakođe, ono što je obeležilo naplatu javnih prihoda za vreme pandemije jeste bruto ostvarenje domaćeg poreza na dodatu vrednost u periodu januar – jun 2020. godine, odnosno naplata po osnovu domaćeg PDV-a i domaće akcize.\nTako naplata domaćeg PDV-a u posmatranom periodu iznosi 176,8 milijardi dinara, dok je u 2019. godini iznosio 165,4 milijardi dinara, što znači da koeficijent ostvarenja 2020/2019 iznosi 106,9, dok su domaće akcize u 2020. godini naplaćene u iznosu od 92,9 milijardi dinara, dok su u 2019. godini bile naplaćene u iznosu od 78,6 milijardi dinara, koeficijent ostvarenja 2020/2019 je 118,2.\nMi u Poreskoj upravi u potpunosti smo koncentrisani da na najbolji način pružimo podršku svim merama Vlade Republike Srbije koje obuhvataju olakšice i u delu reprograma, načina obračuna i plaćanja poreza na dobit, odlaganja obaveza plaćanja poreza i doprinosa u sistemu objedinjene naplate, otpisa dela kamate i dela koji se tiče direktnih davanja.\nSprovođenje sveobuhvatne reforme Poreske uprave Republike Srbije je u narednom periodu moj apsolutni prioritet.\nPoreska uprava je svakako bila jedna od organa državne uprave u Republici Srbiji koja je imala najviše izazova nakon proglašenja pandemije\nSiva ekonomija je označena kao jedan od najvećih izazova sa kojim se suočava privreda naše zemlje i borba protiv je jedan od glavnih ciljeva Poreske uprave\nMilena Jakšić Papac, Predsednik FIC Odbora za ljudske resurse (Karanović & Partners o.a.d.)\nModerni uslovi poslovanja traže fleksibilniju organizaciju rada\nIako Zakon o radu prepoznaje mogućnost zasnivanja radnog odnosa van prostorija poslodavca, ovaj koncept je u Zakonu nedovoljno razvijen i treba ga prilagoditi modernim...


Ovi Uslovi korišćenja („Uslovi korišćenja“) uređuju korišćenje (uključujući i pristup) internet sajta www.adecco.rs kojim upravlja Adecco Outsourcing doo Beograd, Bulevar Milutina Milankovića 1i, PIB: 103866505, MB: 20037903, br. dozvole kod Ministarstva 022-03-00025/2005-03, u čijem vlasništvu se nalazi i kompanija Adecco Staffing doo Beograd, Bulevar Milutina Milankovića 1i, MB 21386260, PIB 110784725 (u daljem tekstu: „Adecco“ ili „mi“) uključujući sadržaje obezbeđene putem ovog sajta („Sajt“).\nSvaka osoba koja pristupi Sajtu („vi“) ovim prihvata ove Uslove korišćenja koji su na snazi u trenutku vaše posete Sajtu i saglasna je da će se pridržavati navedenih Uslova korišćenja. Ovi Uslovi korišćenja povremeno mogu varirati, a vaše korišćenje ovog Sajta podleže aktuelnim Uslovima korišćenja važećim na dan vašeg korišćenja sajta. Molimo da redovno proveravate ove Uslove korišćenja, kako biste bili sigurni da ste saglasni sa njima. Ukoliko niste saglasni sa njima, molimo da se uzdržite od korišćenja Sajta.\nSadržaj koji vam obezbeđujemo putem Sajta („Sadržaj“) može biti uređen posebnim uslovima („Posebni uslovi“) koje prihvatate svaki put kada pristupite takvom Sadržaju. U slučaju neusaglašenosti ili nedoslednosti između ovih Uslova korišćenja i bilo kojih Posebnih uslova, Posebni uslovi će biti merodavni u odnosu na ove Uslove korišćenja. Svaki put kada budete pristupili Sajtu i njegovom Sadržaju, prihvatate i ove Uslove korišćenja i Posebne uslove koji važe za taj Sadržaj.\nSajt ne predstavlja niti tvrdi da predstavlja izvor saveta ili sredstvo za zasnivanje poslovnog odnosa bilo kakve vrste između vas i nas.\nPristup Sajtu je dozvoljen na privremenoj bazi, i zadržavamo pravo da povučemo ili izmenimo Sadržaj koji pružamo na Sajtu bez prethodnog obaveštenja. Povremeno možemo ograničiti pristup nekim delovima Sajta, ili celom Sajtu.\nMi nemamo nikakvu obavezu da učinimo Sajt dostupnim, i nećemo biti odgovorni ukoliko Sajt iz bilo kog razloga bude bio nedostupan, u celosti ili delimično, u bilo kom trenutku ili u bilo kom trajanju.\nBez davanja ili traženja ponuda\nMerodavni zakon i pravna nadležnost\nVi ovim potvrđujete i svojevoljno i izričito prihvatate da koristite Sajt jedino na svoju isključivu odgovornost.\nVi ste odgovorni za sve pripremne radnje neophodne za vaš pristup Sajtu. Takođe ste odgovorni i za to da obezbedite da su sva lica koja pristupaju Sajtu preko vaše internet konekcije svesna ovih Uslova korišćenja i svih važećih Posebnih uslova, kao i da će se pridržavati njih.\nPristupanjem Sajtu pristajete na to da nećete vršiti nikakve radnje koje bi mogle ugroziti naš imidž, interese ili prava, ili imidž, interese ili prava naših povezanih lica („Kompanije Adecco Grupe“), ili koje bi mogle oštetiti, onemogućiti ili preopteretiti Sajt, ili koje bi na bilo koji način mogle sprečiti normalno korišćenje Sajta od strane drugih posetilaca.\nMi sprovodimo opravdane bezbednosne mere koje su adekvatne za otkrivanje prisustva virusa. Ipak, morate imati u vidu da postojeće bezbednosne mere za kompjuterske sisteme na internetu nisu u potpunosti pouzdane i da stoga ne možemo garantovati odsustvo virusa ili bilo kojih drugih elemenata koji bi mogli uzrokovati izmene na vašim kompjuterskim sistemima (hardveru i softveru) ili vašim podacima i fajlovima sadržanim u vašim sistemima.\nMi ni u kom slučaju nismo dužni da proveravamo tačnost Sadržaja, niti garantujemo korisnost, preciznost, potpunost ili relevantnost Sadržaja, kao ni to da li je takav Sadržaj ažuriran. Izričito isključujemo svaku odgovornost za greške ili propuste u vezi sa Sadržajem i Sajtom, izuzev mere u kojoj takva odgovornost proizlazi iz našeg prevarnog ponašanja ili pogrešnog predstavljanja sa ciljem prevare, kao eventualne smrti ili ličnih povreda do kojih je došlo usled našeg nemara.\nPostavljanje Sadržaja na Sajt ni u kom slučaju ne predstavlja pružanje usluga angažovanja, niti bilo koje druge vrste usluga. Adecco i Kompanije Adecco Grupe izričito isključuju bilo kakvu vrstu odgovornosti za odluke koje ste vi doneli na osnovu Sadržaja.\nInformacije pružene na Sajtu ne predstavljaju davanje ili traženje ponuda za kupovinu ili otuđenje, trgovinu ili bilo kakvu drugu transakciju vezanu za hartije od vrednosti kompanije Adecco. Investitori se ne smeju oslanjati na te informacije prilikom donošenja odluka o investiranju.\nSav Sadržaj na Sajtu je u našem vlasništvu ili posedujemo licencu za njegovo korišćenje. Sve što vidite ili pročitate na Sajtu (kao na primer slike, fotografije, ilustracije, tekstovi, video klipovi i drugi materijal) zaštićeno je u celom svetu zakonima o autorskim pravima, dizajnu, robnim markama i drugoj intelektualnoj svojini. U svakom trenutku morate poštovati sva prava intelektualne svojine na Sajtu i u okviru Sadržaja, bilo da su u vlasništvu nas, neke od Kompanija Adecco Grupe ili trećih lica. Vi ne smete pribaviti niti pokušati da pribavite bilo koji deo Sadržaja putem sredstava ili procedura izvan onih koje vam je Sajt stavio na raspolaganje.\nOvi Uslovi korišćenja, kao ni vaše korišćenje Sajta vam ni u kom slučaju ne daju nikakva prava intelektualne svojine u vezi sa Sajtom ili Sadržajem, izuzev onih koja su navedena ovde ili u nekim od Posebnih uslova. Stoga vam je izričito zabranjeno da se bavite reprodukovanjem, transformacijom, distribucijom ili javnim prenošenjem, kao i da stavljate na raspolaganje, ekstrahujete, ponovo koristite, prosleđujete ili na bilo koji drugi način upotrebljavate, bilo kojim sredstvima ili procedurama, bilo koji deo Sajta ili Sadržaja, izuzev onoga što dozvoljavaju ovi Uslovi korišćenja ili relevantni Posebni uslovi, ili kada vam to dozvoljava neki važeći zakon, ili kada vam je imalac odgovarajućih prava dao izričito ovlašćenje za to.\nLinkovi prema drugim sajtovima koje vode treća lica koja nisu povezana sa nama mogu biti navedeni na Sajtu. Ovo postavljanje linkova prema takvim sajtovima trećih lica ne podrazumeva da odobravamo te sajtove, niti prihvatamo bilo kakvu odgovornost za eventualne sajtove trećih lica koji su linkovima povezani sa ovim Sajtom. Mi nismo kontrolisali sve sajtove povezane sa Sajtom, niti smo odgovorni za sadržaje ili tačnost bilo kojih stranica izvan sajta, ili bilo kojih drugih sajtova povezanih sa Sajtom. Ukoliko sledite bilo kakav link do drugih stranica izvan sajta ili sajta trećih lica, to činite na sopstveni rizik.\nBilo kakvo postavljanje linka prema Sajtu sa sajta trećih lica zahteva naše prethodno odobrenje.\nPrikupljanje i korišćenje vaših ličnih podataka uređuje naša Politika o privatnosti koja predstavlja deo ovih Uslova korišćenja i može se pogledati ovde.\nU meri u kojoj to dozvoljava važeći zakon, mi ne garantujemo i ne izjavljujemo da je Sajt odnosno njegov Sadržaj tačan, potpun, lišen grešaka ili pouzdan, kao ni da korišćenje Sajta odnosno Sadržaja neće dovesti do kršenja nikakvih prava trećih lica. U meri u kojoj to dozvoljava važeći zakon, mi ne garantujemo i ne izjavljujemo da su funkcionalni aspekti Sajta odnosno Sadržaja lišeni grešaka ili da su serveri preko kojih je dostupan čisti od virusa ili drugih štetnih komponenata. Ovaj Sajt odnosno Sadržaj koristite na sopstveni rizik, i sve što se nalazi na Sajtu obezbeđeno vam je „U AKTUELNOM STANJU“ I „PREMA RASPOLOŽIVOSTI“ BEZ IKAKVE GARANCIJE, BILO IZRIČITE ILI PODRAZUMEVANE. U meri u kojoj to dozvoljava važeći zakon, mi nećemo biti odgovorni ni za kakve gubitke koji proističku ili su povezani sa korišćenjem Sajta ili Sadržaja, bilo direktno ili indirektno, slučajno, posledično ili na neki drugi način. Na primer, odričemo se svake odgovornosti za gubitak korišćenja, prekid poslovanja, izgubljenu dobit ili izgubljene podatke, bez obzira na oblik delovanja.\nPitanja, komentari i zahtevi u vezi sa ovim Uslovima korišćenja su dobrodošli, a treba ih poslati na adresu Adecco Outsourcing doo Beograd, Bulevar Milutina Milankovića 1i, Beograd, Srbija, imejl adresa podaci@adecco.com.


Jugović: Opština će maksimalno podržati odbojkašice "Jahorine" - Trebevic.net\nNačelnik opštine Pale Boško Jugović posjetio je danas Ženski odbojkaški klub /ŽOK/ “Jahorina” povodom njihovog plasmana u Premijer ligu BiH, te istakao da će ih opština maksimalno podržati.\n– Želim odbojkašicama uspjeh u toku sezone, a opština će finansijski da ih podrži, kako bismo održali njihov plasman da ostanu u Premijer ligi. Ako treba dovesti određena pojačanja, tu smo za njih – rekao je Jugović.\nOn je istakao da je za sport na Palama njihov plasman nešto najljepše što se moglo desiti u ovoj godini.\nPredsjednik ŽOK-a “Jahorina” Branislav Blagojević istakao je da je jedna od najljepših sportskih priča na Palama to što je ovaj klub postao premijerligaš.\n– Žao nam je što se desila pandemija virusa korona koja je prekinula sezonu, ali bili smo prvi tokom cijele sezone i smatramo da je sasvim zasluženo što se naš klub vratio u Premijer ligu BiH. Mi smo jedan od najorganizovanijih sportskih kolektiva u opštini Pale, pa možemo reći i na području Sarajevsko-romanijske regiji jer nema nijednog premijerligaša ni u ostalim sportovima – rekao je Blagojević.\nPrema njegovim riječima, sve selekcije u klubu od pionirskih, juniorskih, kadetskih i seniorskih postižu dobre rezultate.\nTrener ŽOK-a “Jahorina” Pale Danilo Tadić zahvalio je načelniku opštine na podršci koju daje klubu, istakavši da su počastvovani ovom posjetom.\n– Imamo garancije i podršku u finansijkom smislu od lokalne zajednice, koja nam je najneophodnija – rekao je Tadić.\nTadić je naveo da klub ima igrački kadar koji im obećava da će izboriti opstanak u Premijer ligi BiH.


Još jedna zemja u Evropi - razmatra uvođenje četvorodnevne radne nedelje\nLjudi žele manje da rade nakon što napune 35 godina\nPrema zvaničnoj anketi Agencije za statistiku, svaka sedma osoba koji radi u Danskoj želela bi da radi manje sati u nedelji. Rezultati ankete su pokazali da 16 odsto zaposlenih osoba u toj zemlji podržava ideju o skraćivanju radnog vremena.\nInače, radna sedmica u Danskoj traje 37,5 sati, što je manje od većine evropskih zemalja.\nOsobe koje planiraju da osnuju porodicu, kao i oni sa univerzitetskim obrazovanjem, spadaju u grupu koja je posebno izrazila želju za smanjenjem radnog vremena.\n"Ljudi žele manje da rade nakon što napune 35 godina, što je doba u kojem mnogi osnivaju porodice ili već imaju malu decu", rekao je Martin Faris Savaed Nielsen iz Agencije za statistiku Danske.\nZanimljivo je da je sedam odsto onih koji su bili uključeni u studiju izjavilo da bi želelo da radi više sati nego što trenutno rade.\nizvor: Anadolija, 021.rs, agencije, foto: VisionPic .net, Pexels\nbiznis ekonomija evropa posao


MUP pojasnio nova pravila, vozila sa manjim oštećenjima prolaze tehnički - Zanimljivosti o automobilima\nMUP pojasnio nova pravila, vozila sa manjim oštećenjima prolaze tehnički\nNačelnik Uprave saobraćajne policije Nebojša Arsov izjavio je da po Pravilniku o tehničkom pregledu vozila koji se primenjuje od 6. jula, „manja mehanička oštećenja vozila koja ne utiču na bezbednost saobraćaja ne predstavljaju osnov da se vozilo proglasi tehnički neispravnim“.\nOgrebotine ili manja ulegnuća na šasiji, nedostatak bočne lajsne, nedostatak kapica na ventilima pneumatika, naprslina stakla na svetlosnim grupama, nedostatak tečnosti za pranje vetrobrana, različite boje presvlaka za sedišta i slično nisu razlog da se vozilo oceni kao neispravno, poručio je Nebojša Arsov, saopštio je MUP.\n„Ministarstvo unutrašnjih poslova će poslati još jednu instrukciju svim privrednim društvima ovlašćenim da vrše tehnički pregled vozila, u cilju otklanjanja eventualnih nedoumica kontrolora tehničkog pregleda“, rekao je načelnik Uprave saobraćajne policije.\nUkazao je, ukoliko su neispravni uređaji i oprema, vozilo ne može biti ocenjeno kao ispravno, već se vlasniku daje rok da otkloni neispravnost.\nNačelnik Uprave saobraćajne policije je ocenio da „ne postoji opravdan razlog da se na tehnički pregled čeka u dužem vremenskom intervalu“ na šta se sada žale vozači.\nKako je naveo, u Srbiji postoji više od 1.200 pravnih lica ovlašćenih za tehnički pregled vozila, a na jednoj liniji tehničkog pregleda se u toku dana može pregledati i više od deset vozila.\nKako proveriti da li je vraćana kilometraža na polovnjaku?


Uskoro moguca seoba mobilnih brojeva – Knjaževačke vesti\nHome / Vesti iz Srbije / Uskoro moguca seoba mobilnih brojeva\nGrađani Srbije postace uskoro vlasnici mobilnih i fiksnih telefonskih brojeva i moci ce da ih, za najviše tri dana, presele kod operatora sa najnižim cenama. Pri kraju je izrada pravnih akata koji ce konstituisati ovakvo vlasništvo nad brojem, ukljucujuci prefikse 063, 064, 060 i ostale mobilne. „Telekom Srbija” ove zime dobija konkurenciju u fiksnoj telefoniji koja ce, takode, izdavati brojeve sa geografskim prefiksima 011, 021 i ostalim. Srbija, najzad, izlazi iz malobrojnog kruga zemalja u kojima telekomunikacioni operatori ne moraju previše da brinu utvrdujuci cenovnik usluga. Ova akcija se odvija pod okriljem Ministarstva za telekomunikacije.\nPrevious: Ponovo poskupljenje goriva\nNext: Microsoft promoviše kreativne nastavnike iz Srbije kroz konkurs „Kreativna škola“


Mađarska i Poljska rekle ne LGBTIQ | Autonomija\nSpor koji je dodatno produbio razdor u pogledu pitanja fundamentalnih vrednosti EU\nPošto oko toga nije postignuta jednoglasnost, a zemlje EU su izrazile revolt rekavši da više neće tolerisati postupke Varšave i Budimpešte, Austrija je, kao predsedavajuća Saveta EU, usvojila tekst u koji je uključena referenca LGBTIQ, premda on nema zakonsku težinu koju imaju formalni zaključci Saveta EU. To je ishod koji nikoga nije ostavio zadovoljnim i dodatno je bacio svetlo na sve veći razdor u pogledu pitanja fundamentalnih vrednosti koji je odelio Poljsku i Mađarsku od ostatka bloka. Obe zemlje su suočene sa takozvanim disciplinarnim procedurama Člana 7 zbog toga što su navodno narušile demokratske norme EU. Evropska komisija traži da Poljska bude sankcionisana zbog kontroverznih promena u pravosudnom sistemu zemlje, dok je, s druge strane, Evropski parlament Mađarsku optužio za podrivanje nezavisnosti sudstva, slobode izražavanja i prava manjina. Parlament je u optužbu protiv Mađarske uključio i korupciju i loš tretman migranata i izbeglica. Poljska i mađarska vlada su odbacile ove optužbe i insistiraju na tome da njihovi stavovi većinom odražavaju vrednosti njihovih konzervativnih društava. Ali ponovni pokušaji ove dve vlade da ublaže značaj pitanja čiji je cilj zaštita rizičnih grupa su razbesneli zemlje EU koje smatraju da Varšava i Budimpešta zagovaraju diskriminaciju manjina i neopravdano zanemarivanje osnovnih ljudskih prava.\nNeke zemlje EU su tvrdile da se Austrija, koja predsedava Savetom EU, prva priklonila primedbama Mađarske i Poljske i predložila alternativni tekst iz kojeg je bila izbačena referenca LGBTIQ, a umesto nje su korišćene nejasne odrednice poput „genetskih karakteristika“ i „seksualne orijentacije“. Portparolka austrijskog predsedništva Savetom EU Vera Pirerfelner kaže da ove pritužbe nemaju osnova zato što je u originalni predlog Austrije bila uključena referenca LGBTIQ, koja se našla i u finalnoj, usvojenoj, verziji teksta. „Rasprava je bila veoma teška u početku. Očigledno je da postoje zemlje koje imaju problema sa spominjanjem LGBTIQ. Trudili smo se da pronađemo zajednički jezik, ali ako postoje zemlje članice koje ugrožavaju te napore, mislim da nije pravedno da se to projektuje na predsedavajuću zemlju“, rekla je Pirerfelner.


Rampa za srpske pasoše na ulasku na Kosovo, važi samo lična karta - Naši u svetu\nObjavljeno 06/08/19 u 21:00\nBEOGRAD – Direkcija granične jedinice kosovske policije donela je odluku o nepriznavanju srpskih pasoša prilikom ulaska građana na teritoriju Kosova i Metohije.\nPrema odluci granicne policije, kako navodi RTS, zabrana ulaska se ne odnosi na osobe koje poseduju ličnu kartu i izvod za decu sa fotografijom.\nGranicna policija je odluku donela bez saglasnosti kosovskog ministra unutrašnjih poslova, i bez uobicajene procedure obaštavanja javnosti.\nMera granicne policije koja je na snazi od ponedeljka, pogodiće građane centralne Srbije koji preko Kosova putuju u Albaniju, Crnu Goru, a od dokumenata poseduju samo pasoš.\nRTK 2 navodi da im se javilo nekoliko građana koji su obavestili da im je onemogućen ulazak na Kosovo, jer su prilikom kontrole dokumenata putnika, policijskim službenicima dali na uvid pasoše izdate od strane policijskih uprava gradova u Srbiji.\nPrema recima ljudi koji su želeli da ostanu anonimni, a kako prenosi RTK 2, na prelazu su im policijski službenici saopštili da nije moguće preći sa pasošem izdatim od strane PU gradova u Srbiji, već je važeća i priznata dokumentacija lična karta, odnosno važeći izvod sa fotografijom deteta.\nU kosovskoj policiji navode da je ova mera u skladu sa Briselskim sporazumom iz 2011. godine, koji, međutim, ne zabranjuje upotrebu pasoša kao jedinog dokumenta.\nNa pitanje RTK 2 upućeno Policiji Kosova, usledio je odgovor mejlom da kada se radi o slobodi kretanja između Kosova i Srbije, “to je regulisano Sporazumom o slobodi kretanja iz 2011. godine, na šta možete da se pozovete kao službeni odgovor”.\nRTS prenosi da je ma administrativnim punktovima između Kosova i Metohije i centralne Srbije vraćeno više porodica sa decom i osoba koje su posedovale samo pasoš Republike Srbije.\nZamenik komandira kosovske policije za region Sever, Besim Hoti, rekao je Tanjugu da nije upoznat sa odlukom da se sa srpskim pasošima ne može ući na Kosovo.\nBriselskim sporazumom o slobodi kretanja, koji se nalazi i na zvaničnoj stranici Kancelarije Vlade Srbije za KiM, predvideno je sledeće:\n2. Svaka strana će primenjivati, čim to bude bilo operativno izvodljivo, sistem licnih karata za putovanja stanovnika druge strane preko granice/administrativne linije.\n3. Svaka strana može primenjivati sistem kojim će lične karte biti pracene pisanim ”ulaznim/izlaznim” dokumentima za stanovnike druge strane koji žele da tranzitno putuju u treću zemlju.\nKontrolni punktKosovoLičn kartapasošUlazak\nFinci u Zrenjaninu, Đorđević želi da se oduži!\nGrci otvaraju fabriku slatkiša kod Trgovišta a zasladiće se i farma svinja


"Banja Luka Fest" od 6. do 10. jula na tvrđavi Kastel - Vijesti365\nHome›Magazin›“Banja Luka Fest” od 6. do 10. jula na tvrđavi Kastel\nPrvi internacionalni muzički festival “Banja Luka Fest” biće održan na tvrđavi Kastel od 6. do 10. jula, gdje će nastupati portugalska fado zvijezda Mariza, Rade Šerbedžija, Stefan Milenković, Amira Medunjanin, Zvonko Bogdan i Bojan Zulfikarpašić.\nVirtuoz na violini je nedavno održao vanserijski koncert u Botaničkoj bašti u Beogradu kao još jednom ambijentalnom prostoru u prirodi, sa orkestrom “Muzikon”.\nTakođe, tokom jula će imati dva koncerta na festivalu “Klasik fest” u Pančevu, da bi se opet vratio u Beograd 31. avgusta na značajnu muzičku smotru “Art Link”.\nBiljana Čigoja, direktorka “Banja Luka Festa” izrazila je veliko zadovoljstvo što će se konačno održati prvo izdanje festivala, koji je bio planiran za 2020. godinu, ali je zbog pandemije morao biti odložen.\n“Uz velike zvijezde, sjajne koncerte, dobru energiju, odličnu organizaciju i niz vrlo zanimljivih pratećih sadržaja tokom svih festivalskih dana želimo poslati pozitivne poruke iz Banjaluke kao mjesta dobrih susreta. Želja nam je da pokažemo sve potencijale koje Banja Luka ima, da privučemo publiku iz regiona i uključimo lokalnu zajednicu”, istakla je Čigoja.\nOd 6. jula do 10. jula, na velikoj pozornici nastupiće i glumac – muzičar Rade Šerbedžija i Zapadni Kolodvor, Zvonko Bogdan i Veliki tamburaški orkestar, Amira Medunjanin i Bojan Zulfikarpašić u pratnji Vojvođanskog simfonijskog orkestra.\nNeposredno prije pandemije je bio angažovan za glavnu ulogu u drami “Ko se boji Virdžinije Vulf?” Edvarda Olbija na sceni Beogradskog dramskog pozorišta, u režiji svoje supruge Lenke Udovički.\nNedavno je bio gost 49. FEST-a i primio nagradu “Beogradski pobednik” za doprinos filmskoj umjetnosti.\nTada je promovisao novi hrvatski film “Ribanje i ribarsko prigovaranje” u režiji Milana Trenca, gde tumači glavnu ulogu – istorijsku ličnost, hrvatskog pisca Petra Hektorovića.\nTokom pandemije Šerbedžija je objavio i novi studijski album “Ne okreći se sine” (Croatia Records) na stihove mnogih autora, kao što je neprežaljeni Arsen Dedić.\nZa vrijeme pandemije, uspjela je nešto gotovo nemoguće – održala je sva tri koncerta u Kombank Dvorani, kada se uglavnom dogadaji otkazuju u Srbiji.\nBIKOVIĆ: Jesam podržao inicijativu da Lečić ne igra u predstavi, ali ne stavljam se u ...


Svetska banka (SB) procenjuje da će privredni rast Srbije u ovoj godini biti 3,5 odsto, za sledeću godinu se očekuje 4 odsto, što nije dovoljno kako bi se sustigao nivo dohotka po glavi stanovnika novih članica Evropske unije (EU).\nOva međunarodna institucija je u novom Redovnom ekonomskom izveštaju za Zapadni Balkan konstatovala da je privredni rast Srbije od 4,2 odsto u prošloj godini nadmašio očekivanja i predviđa da će u 2019. rast iznositi biti 3,5 odsto, a naredne godine 4 odsto.\n"Očekivani rast od 3,5 procenata u ovoj godini nije loš, ali Srbija bi morala da bude mnogo ambicioznija, kako bi sustigla nove članica EU, koje imaju rast od četiri do pet odsto. Ukoliko želimo da im se približimo po nivou dohotka po glavi stanovnika, mora da se vidi kako nastaviti brži rast od tog projektovanog", kazao je ekonomista SB Lazar Šestović na predstavljanju redovnog ekonomskog izveštaja SB za Zapadni Balkan.\n"Preporuka sa naše strane je ne dovoditi po svaku cenu bilo kog investitora, već probati da se dovedu oni koji su najproduktivniji i najprofitabilniji, koji nude kvaltetne poslove za visokoobrazovane", rekao je Šestović.\nU izveštaju se takođe napominje da je na Zapadnom Balkanu neophodno ubrzati reforme, jer je projektovano ubrzavanje privrenog rasta podložno rastućim spoljnim i domaćim rizicima.\nUprkos snažnijem rastu u 2018. godini, u regionu je otvoren manji broj novih radnih mesta, što odražava ograničenu dinamiku privatnog sektora, navodi se i precizira da je prošle godine u regionu otvoreno samo 96.000 radnih mesta, uglavnom u proizvodnji i uslugama, u poređenju sa 171.200 radnih mesta otvorenih 2017. godine.\nStopa nezaposlenosti je opala prošle godine, ali je i dalje visoka, posebno za žene i mlade. U nekim zemljama je pad nezaposlenosti proizašao iz povećane neaktivnosti radne snage i emigracije, a ne zbog novootvorenih radnih mesta, navodi se u izveštaju SB.


Audijev odgovor na Mercedes-Maybach: A8 L Horch - BIGportal.ba\nAudijev odgovor na Mercedes-Maybach: A8 L Horch\nNjemački proizvođač predstavio je svoju naluksuzniju limuzinu.\nNajavljen kao rival Mercedes-Maybachu S klase, Audi A8 L Horch je predstavljen u Kini, uoči zvanične premijera zakazane za sajam automobila koji se održava u gradu Guangdžou.\nZasnovana na standardnom Audiju A8, L Horch limuzina se već na prvi pogled ističe za 130 mm dužim međuosovinskim rastojanjem\nJoš impozantnija je unutrašnjost ovog automobila čiji će se vlasnici svakako voziti na zadnjim sedištima, a ne na poziciji vozača koja je rezervisana za službenog šofera.\nDakle, pozadi su dva ogromna sedišta poput fotelja, opremljena električnim grejačima, sistemom ventilacije i masažerom.\nRazdvaja ih široka centralna konzola sa električnim komandama za podešavanje položaja sedišta i ekranom osetljivim na dodir, preko koga mogu da podešavaju parametre “klime” u zadnjem delu vozila.\nPrednji deo putničke kabine, sudeći prema fotohgrafijama, ne razlikuje se toliko u odnosu na enterijer “običnog” Audija A8.\nPrimetni su, međutim, još kvalitetniji i luksuzniji materijali nego kod standardnog A8.\nKada je reč o pogonskom sistemu, zanimljivo je da se Audi nije odlučio za svoj najveći motor.\nZa sada se A8 L Horch nudi sa 3.0-litarskim V6 tvin-turbo benzincem sa 340 KS, u kombinaciji sa 48-voltnom “lakom” hibridnom asistencijom, dok se snaga na sva 4 točka prenosi putem automatskog menjača.\nPretpostavljamo da će se Audi u nekom trenutku odlučiti i za snažniju pogonsku konfiguraciju, s obzirom da glavni konkurent – Mercedes-Maybach S klase, ima u ponudi dva moćna motora, V8 sa 503 KS i V12 sa čak 630 “konja”.\nCena Audija A8 L Horch za sada nije saopštena, a više informacija o ovoj luksuznoj limuzini biće poznato nakon zvanične svetske premijere.


Za vek postojanja među Prvoligaše - jugsport.net\nVlasotince: Ni sneg i hladno vreme uz već poznatu pandemiju virusa COVID-19 nije omelo fudbalere Vlasine iz Vlasotinca člana Srpske fudbalske lige-istok, da krenu sa pripremama za prolećni deo prvenstva, koji su jesenji deo prvenstva završili na trećem mestu, sa realnim izgledima da se na kraju prvenstva domognu i liderske pozicije i steknu pravo da se nađu u baraž za popunu Prve fudbalske lige Srbije.\nProzivka je obavljena 15, da bi se sa radom počelo u subotu 16 janura na terenima Fk Vlasine u Vlasotincu pod dirigentskom palicom iskusnog trenera Drgana Nikolića. Kompetne pripreme biće obavljene u Vlasotincu, kako bi se spremno dočekao start prvenstva koji je zakazan za 7 mart 2021 godine kada će Vlasina ugostiti na startu već otpisani Moravac –Orion iz Mrštana, koji je na samom dnu tabele.\nProzivci je prisutvovala kompletna uprava kluba na čelu sa predsednikom Bojanom Vlajkovićem koji se obratio igračima rečima:Pre svega svim fudbalerima istručnom štabu bih poželo zdravlje i da vas povrede zaobiđu kako biste bili zdravi i orni za proleni deo takmičenja.\nMi smo vam obezbedili dobre uslove za rad, tako da je na vama da se dobro pripremite i pokupšate da u godini jubileja, sto godine fudbala u Vlasotincu ponovo podarite Savezni rang takmiečna, a to je Prva fudbalska liga Srbije. Budite funkcionalni i da igrate bolje nego jesenas . Želim vam uspeh i dobro zdravlje i da budete bez povreda kako biste se dobro pripremili za naporne utakmice koje vas očekuju na proleće.\nŠef struke Dragan Nikolić je takođe igračima i čanovima uprave kluba izneo svoje viđenje rečima: Pre svega da vam poželim sve najlepše u Novoj 2021 godini i da vas mimoiđu povrede , da budete zdravi i spremni za prolećni deo prvenstva . Moraćemo da poboljšamo disciplinu u radu, tako da tolerancije neće biti makar ostali sa deset igrača. Moram da vam predstavim najveće pojačanje a to je Bratislav Pejćić koji dolazi iz Superliga Radnika iz Surdulice\n. O njemu netreba trošiti reči mnogo, ali ću i od njega takođe tražiti da pokaže najviše na terenu, jer je reč o igraču vanseriskog kvaliteta. Na probi imamo nekoliko igrača, koji će pokuašti da se nametnu i izbore meseto u timu. U tom pogledu povlašćenih neće biti, moraćete svi da pružite svoj maskimum, kako bi izborli mesto u prvom timu. Cilj nam je da se nađemo na samom vrhu tabele i pokuašmo da se plasiramo ponovo u Prvu ligu Srbije. U narednih nedelju dana znaćemo koja će biti pojačanja našeg kluba, kako bismo krenuli sa ozbiljnim radom i stvaranje tima za prolećni deo prvenstva kroz pripremni period.


Profesor Malešević tvrdi da se na terenu uveliko seje hlebno žito, jer su parcele oslobođene preduseva.\n"Obilazio sam Banat i mogu da kažem da sam iznenađen time koliko je parcela već zasejano. Na tim parcelama sve je urađeno onako kako je i preporučeno. Obrada je urađena tanjiračama ili razrivačima, dakle, modernim oruđima koja su dobra za ove sušne uslove", rekao je Malešević.\nPrema njegovim rečima, setva je obavljena kvalitetno bez semena na površini. Parcele su povaljane, nakon setve onako kako je zemljoradnicima bilo preporučeno.\n"Po mojoj slobodnoj proceni, nekih 10 odsto površina namenjenih žitu, do sada je posejano. Problem je taj što su to uradili samo oni proizvođači koji raspolažu moćnom mehanizacijom i koji su u stanju da savladaju ovako nepovoljne vremenske uslove", dodaje Miroslav Malešević.\nKako nas je obavestio profesor Malešević, manji proizvođači su do sada uradili manje nego što je to uobičajeno, jer čekaju kišu.\nIpak, slaba kiša, koja trenutno pada, ne pomaže ratarima da bi mogli i s lakšom mehanizacijom da uđu u setvu.\nOn preporučuje da se svakako upotrebe đubriva za takozvano osnovno đubrenje. Međutim, na tržištu ne postoji dovoljna ponuda đubriva s odgovarajućim formulacijama.\n"Najpovoljnije đubrivo koje se može naći u prodaji je MAP koji sadrži samo azot i fosfor. Problem je ovde, što se uz MAP mora dodati i određena količina uree. Moj savet je, a to je savet struke, da seme pšenice treba posejati u suvo, na nešto veću dubinu, od 4 do 5 santimetara, gde seme može da čeka ozbiljniju kišu", zaključio je profesor Miroslav Malešević.\nYou are here: PočetnaVESTIU Vojvodini posejano 10 odsto pšenice


Notes to the financial statements (napomene uz finansijske izveštaje) - MCB\nHome / FREE / Rečnik / Notes to the financial statements (napomene uz finansijske izveštaje)\nNapomene uz finansijske izveštaje su jedan od pet delova završnog računa annual report:\nCilj Napomena je da detaljnije objasni stavke iz izveštaja Bilans uspeha, Bilansa stanja, Cash Flow i Promene na kapitalu. Osnovna filozofija MRS IAS je da su izveštaji kratki i na jednu stranu a da se sve dodatne informacije nalaze u Napomenana.\nNapomene su važne kod finansijske analize jer mogu da daju dodatno svetlo o poslovanju kompanije. Svaki od MRS standarda MRS propisuje šta je potrebno dodatno pojasniti u Napomenama. MRS koristi reč obelodaniti što znači da mora da se napiše pojašnjenje u Napomenama.\nObelodanjivanje u skladu sa MRS 7, Cash Flow\nPreduzeće obelodanjuje komponente gotovine i gotovinskih ekvivalenata i u svom izveštaju o tokovima gotovine prikazuje iznose usklađene sa odgovarajućim stavkama koje su iskazane u bilansu.\nCrnogorski Telekom je obelodanio strukturu gotovine.\nKompanije koje koje nisu na Berzi – što je 99,9% kompanija u Srbiji – smatraju pisanje Napomena kao gubljenje vremena. To je i tačno, jer Napomene služe samo eksternim korisnicma i sama kompanija nema nikakvu korist od pisanja Napomena. Sa druge strane, kompanije koje su na Berzi pišu veoma detaljne napomene da bi javno obelodanili šta se dešava sa poslovanjem. Kompanijama na Berzi je u interesu da eksterna javnost zna šta se dešava sa njima. Napomene za velike kompanije mogu da budu izuzetno detaljne i da imaju i preko 100 strana.


Tadić, Obradović i Lazović rezervisani prema kandidaturi Ponoša — БАЛКАНСКИЕ НОВОСТИ\nPredsednik Socijaldemokratske stranke Boris Tadić, lider Dveri Boško Obradović i Radomir Lazović iz pokreta „Ne davimo Beograd“ nisu u „Utisku nedelje“ dali eksplicitnu podršku predlogu Stranke slobode i pravde da Zdravko Ponoš bude kandidat opozocije na predsedničkim izborima, prenosi N1.\nLazović je rekao kako je očekivao da opozicija pre tog predloga razgovara.\n„Očigledno da predlog njega kao predsedničkog kandidata ne okuplja čak ni koaliciju koja ga je predložila, tako da mi ćemo razgovarati sa njima, videćemo da li je to najbolje rešenje, mi smo zaista stvarno otvoreni, potpuno, voleli bismo da razgovaramo ako je to najblje rešenje“, poručio je on.\nKako navodi N1, Lazović je dodao i da je očekivao i rezultate istraživanja koje je najavila koalicija SSP-a, DS-a i Narodne stranke, a koja bi, kako je naveo, trebalo da budu gotova u utorak.\nNekadašnji predsednik Srbije Boris Tadić rekao da nije vreme za komentarisanje eventualne kandidature Zdravka Ponoša.\n„to nije čak ni kandidat te grupacije stranaka okupljenih oko Dragana Đilasa, a što se onda ne izjašnjavamo o svim ostalim kandidatima koji su dosad pojavili, evo na primer Boško Obradović – što se opozicija ne izjašnjava o Bošku Obradoviću, izjašnjava se o Ponošu. Hajde malo da uvedemo principa, reda i malo logike u čitav ovaj proces“, poručio je Tadić.\nKazao je i da bi Vuk Jeremić trebalo da iznese svoje mišljenje, jer je ipak Ponoš donedavno bio njegov potpredsednik, a sada je promovisan od strane druge stranke za predsedničkog kandidata.\nTadić je kazao i da nije odbacio mogućnost da se i sam kandiduje na predstojećim predsedničkim izborima, i najavio je da će odluku o tome saopštiti narednih dana.\nLider pokreta „Dveri“ Boško Obradović rekao je da nije siguran da je Ponoš dobar zajednički kandidat opozicije.\n„Generalno je Ponoš doživljen u delu javnosti kao NATO kandidat, odnosno kao neko ko u svojoj biografiji – i to je, čini mi se, nešto što zabrinjava – ima tu crtu saradnje sa NATO paktom, da je prvi otvorio kancelariju za saradnju sa NATO-om, da je prošao razne njihove sertifikate, i to je nešto što mislim da nema apsolutno nikakvih šansi u borbi protiv Vučića“, kazao je Obradović.\nPredsednik „Dveri“ je naveo i da neće da se „krije“ iza nestranačkih kandidata, već da će kao politički lider preuzeti odgovornost i ući u predsedničku trku.\nStranka slobode i pravde je za predsedničkog kandidata predložila Zdravka Ponoša, što je Narodna stranka, čiji je on član, saznala je iz medija.\nVučić: Slovenija i Srbija nastaviće put iskrenog prijateljstva 19.04.2022


Istraživanje javnog mnenja: Stabilna većinska podrška građana članstvu Srbije u EU - EU u Srbiji\nIstraživanje, koje je za potrebe Delegacije EU u Srbiji realizovao TNS Medium Gallup od 24. do 30. septembra 2014. godine, pokazalo je da 57 odsto građana podržava članstvo Srbije u EU. Najčešći razlozi koje građani navode su ekonomske prirode – bolja budućnost, prosperitet (42 odsto), bolji standard (41 odsto), bolje šanse za zaposlenje (32 odsto). Oni koji su protiv članstva, pored brige o pogoršanju standarda, kao glavne razloge navode pritiske i uslovljavanje, povećanje siromaštva i lošiji standard, kao i gubitak nacionalnog identiteta.\nŠef Delegacije EU u Srbiji Majkl Devenport ocenio je ove rezultate „ohrabrujućim“.\n„Veoma nam je važno mišljenje običnih građana o pristupanju Srbije Evropskoj uniji“, rekao je Devenport.\nUkoliko bi referendum o pristupanju Srbije Evropskoj uniji bio održan danas, „za“ bi glasalo 53 odsto ispitanika, dok bi „protiv“ bilo 28 odsto. Očekivanja da će život biti bolji, ali i početak pregovora u januaru 2014, podstakli su građane pa bi 70 odsto njih izašlo na referendum.\n„Za proteklih desetak godina je EU izdvojila skoro tri milijarde evra kao pomoć Srbiji. Ukupno su Evropska komisija i članice EU daleko najveći donatori Srbije“, rekao je Devenport.\nOn je ukazao na trend da sve manji broj građana Srbije ima percepciju da Rusija pruža Srbiji najveću pomoć, ali da „to nije dovoljno“.\n„Građani su sve svesniji prisustva fondova EU, naročito što se tiče uloge u borbi protiv posledica majskih poplava. U toj borbi je EU pružila najveću pomoć“, rekao je Devenport i dodao da je, „ne samo u toj oblasti već i u svim drugim Brisel verovatno najveći partner Srbije“.\nRezultat istraživanja Istraživanje javnog mnenja Decembar 2014.pdf


Vučice osvojile bronzanu medalju na finalnom turniru – SBB Vukovi Beograd\nŽenska fleg ekipa Hawks Obrenovac osvojila je titulu prvaka Srbije, pošto je na finalnom turniru u Sremskoj Mitrovici pobedila sve svoje rivalke, odbranivši tako šampionski naslov osvojen pre godinu dana.\nU konkurenciji za prvaka Srbije na finalnom turniru našlo se četiri tima, koji su to pravo stekli dobrim partijama i rezultatama u grupama Sever i Jug. Pored novih šampionki, na završnom turniru u Sremskoj Mitrovici takmičile su se sledeće ekipe: Vučice Beograd, Valkyries Sremska Mitrovica i Wild Cats Kragujevac. Takmičenje se zbog loših vremenskih uslova održalo sali Prehrambeno-šumarske i hemijske škole, umesto na terenu FK Radnički.\nPrema propozicijama takmičenja u Ženskoj fleg ligi Srbije, na finalnom turniru igralo se jednokružno, a postignuti su sledeći rezultati:\n13. novembar 1 Vučice 28:20 Wild Cats\n13. novembar 2 Hawks 25:6 Valkyries\n13. novembar 3 Valkyries 40:39 Wild Cats\n13. novembar 4 Vučice 26:30 Hawks\n13. novembar 5 Valkyries 39:31 Vučice\n13. novembar 6 Wild Cats 22:33 Hawks\nVicešampionska titula pripala je ekipi iz Sremke Mitrovice (2–1), na 3. mestu su završile Vučice (1–2), dok se na 4. poziciji našla ženska fleg ekipa iz Kragujevca (0–3).\nPodsetimo, ove godine se u Ženskoj fleg ligi Srbije takmičilo sedam klubova podeljenih u grupe Sever i Jug u kojima su odigrana po dva turnira. Grupa Sever brojala je četiri ekipe, igralo se jednokružno, dok se u grup Jug igralo dvokružno zbog manjeg broja prijavljenih timova. Prvoplasirana i drugoplasirana ekipa iz svake grupe izborila je učešće na finalnom turniru.


Meč u hali Morača nije odigran jer se “crveno-beli” nisu pojavili zbog nestabilne političke situacije u Crnoj Gori. Disciplinski sudija je predložio da Budućnost dobije taj duel 20:0, ali je konačna odluka na Predsedništvu ABA lige koje se još nije izjasnilo.\nKK Crvena zvezda tačno mesec dana od neodigrane utakmice 13. kola ABA lige protiv Budućnosti u Podgorici, skreće pažnju srpskoj i košarkaškoj javnosti u regionu, da Predsedništvo regionalnog takmičenja još uvek nije donelo (bilo kakvu) odluku vezana za spornu i neregistrovanu utakmicu!\nPodsećamo da i dalje niko ne zna šta se dešava nakon uslovne kazne disciplinskog sudije ABA lige Saše Pavličića Bekića (koji se proglasio i nenadležnim za ovaj slučaj) i odluke žalbenog veća i preinačenja USLOVNE kazne? Podsećamo da je Žalbeno veće u svojoj odluci, u odsustvu direktora i sportskog direktora ABA lige, usmerilo konačnu odluku ka Predsedništvu ABA lige!\nZato postavljamo pitanje – kada će biti doneta konačna odluka jedinog merodavnog tela Predsedništva ABA lige, koje i dalje nije odgovorilo našem klubu na zahtev od 27. decembra 2019. godine o odlaganju utakmice?\nKK Crvena zvezda podseća da nam je tada kao klubu bezbednost garantovao direktor Policije Veselin Veljović, kome su najbliži saradnici i zamenici, isti oni koji su predvodili napad na našu delegaciju i igrače tokom aprila 2019. godine Zoran Lazović i Duško Golubović?\nBudućnost - Crvena zvezda - NEREDI , 17.4.2019. ABA Liga\nO kakvom licemerju se radi, govori i razgovor koji su u četvrtak 30. januara 2020. objavili crnogorski mediji, u kome su glavni akteri upravo Golubović i aktuelni zamenik direktora policije Crne Gore Zoran Lazović. Tema razgovora je ista ona ona zbog koje Crvena zvezda kao odgovoran klub, nije otputovala u Podgoricu 30. decembra 2019. godine! Iz razgovora se jasno vidi šta Golubović i aktuelni zamenik direktora policije Crne Gore Zoran Lazović poručuju ljudima koji danima protestuju u Crnoj Gori, a takođe se može čuti i da je direktor Veljović koji je KK Crvena zvezda garantovao bezbednost u Crnoj Gori 30. decembra 2019. godine, novogodišnje praznike proveo na Kopaoniku:\nIN4S: Разговор Лазовића и Голубовића - осврт на вјернике: Ко их ј..е, могу к...ц да пуше\nPodsećamo da ni jedan pojedinac koji se tada „istakao“ u napadu na delegaciju Crvene zvezde, koji su operativno predvodili Zoran Lazović i Duško Golubović, među kojima su i Amar Nuhodžić, sin Ministra Unutrašnjih dela CG, kao i Marko Lazović, službenik Policije CG i sin Zorana Lazovića – nikada nije procesuiran od strane pravosudnih organa Crne Gore?\nToliko o bezbednosti Crvene zvezde i kredibilitetu ljudi koji su „garantovali“ sigurnost našem klubu pred utakmicu 30. decembra.\nKK Crvena zvezda još jednom insistira da se Predsedništvo najzad sastane i hitno donese odluku o neregistrovanoj utakmici 13. kola ABA lige, odredi novi termin odigravanja ovog meča, kako bi se celo takmičenje uvelo u legalne okvire i smanjio prostor za mahinacije, brojne spekulacije i slobodno tumačenje tabele, i plasmana u ABA ligi!


Put na koji se odlučila RS može voditi samo ka izolaciji | Kosova.info\nDom|Najnovije|Put na koji se odlučila RS može voditi samo ka izolaciji\nPredsednica Evropske komisije Ursula fon der Lajen izjavila je da Bosna i Hercegovina ima budućnost u Evropskoj uniji samo kao jedinstvena, ujedinjena i suverena država i upozorila da Republika Srpska rizikuje izolaciju zbog blokade državnih institucija.\nKako prenose bh. mediji, u pismu organizatorima protesta u Briselu i još nekoliko gradova zbog političke krize u Bosni i Hercegovini, ona je istakla da je ključno deblokirati državnu vlast i početi sprovoditi preko potrebne reforme.\n„EU duboko žali zbog političke krize zbog koje je zaustavljen reformski progres i osuđuje blokadu državnih institucija. Put na koji se odlučila Republika Srpska može voditi samo ka izolaciji. Inicijative za povlačenje iz državnih institucija su neprihvatljive i u opasnost dovode integraciju u EU“, ukazala je Fon der Lajen.\nOna je osudila i retoriku i aktivnosti, kako je navela, lidera Republike Srpske tokom neustavnog obeležavanja 9. januara za koji je ocenila da je doprineo nastavku tenzija.\n“U EU ne postoji mesto za minimiziranje i negiranje genocida i drugih ratnih zločina, ne postoji mesto za glorifikaciju ratnih zločinaca”, istakla je predsednica EK.\nOna je naglasila da Unija očekuje da se predstavnici Republike Srpske u potpunosti vrate u državne institucije, jer je to ključno kako bi Bosna i Hercegovina imala koristi od programa i fondova EU za socioekonomski oporavak tokom pandemije.\nFon der Lajen je ponovila da Bosna i Hercegovina pripada Evropskoj uniji i da očekuje da njeni političari budu fokusirani na evropsku agendu.


Pro – GIR Store\nGIR za profesionalce\nKakav god da je vaš projekat, uvek možete da računate na stručnost i znanje naših najboljih dizajnera i ostalih profesonalaca iz našeg tima. Potpuno smo posvećeni svakom projektu i pružamo pomoć u svakoj njegovoj etapi. Srećni smo ukoliko možemo da vam pomognemo da realizujete vašu zamisao.\nSelekcija od preko 20 najpoznatijih internacionalnih brendova na jednom mestu.\nZa vas smo pažljivo birali nameštaj, rasvetu i dekoraciju\njer verujemo da je dobar dizajn pravi dizajn.\nPodrška projektnog menadžmenta\nPosvećeni menadžeri zajedno sa timom eksperata brinuće o vašem projektu i svim logističkim operacijama tokom njegove realizacije, omogućavajući da se svaka faza efikasno izvrši, od početka do kraja.\nNaši stručnjaci u okviru tehničke podrške savetovaće vas ukoliko nastane bilo kakav projektni problem, pronalazeći najpogodnija rešenja. Naš tim će efikasno upravljati svim problemima koji mogu nastati pri isporuci, instalaciji i montaži gde god da se nalazite u svetu.\nRešenja napravljena po vašoj meri\nZa velike projekte, kao što su hoteli, restorani i poslovni prostori, tesno sarađujemo sa našom fabrikom i specijalizovanim partnerima i razvijamo prilagođena rešenja za svaku vrstu vaše potrebe i očekivanja koja imate.\nSaveti dizajnera - GIR studio\nDozvolite našim dizajnerima da vas vode kroz kreiranje vašeg novog prostora koji odgovara vašim potrebama. Ukoliko vam je potrebna kompletna podrška u kreiranju vašeg enterijera ili samo savet i smernica, naš Gir studo tim je tu za vas.\nVikendica Kamenica nam skreće pažnju na veliki potencijal drveta – kako u pogledu konstrukcije, tako i u pogledu njegove estetike, primene u enterijeru i eksterijeru.\nNaš tim je tu da vam pomogne u svakoj od etapa vašeg projekta. Možete nas kontaktirati telefonom ili preko e-maila – srećni smo ako možemo da odgovorilmo na sva vaša pitanja!\nTelefon: +381 11 63 07 229\nRadno vreme servisa: Ponedeljak – Petak 9 – 17h\nIskoristite jedinstvenu priliku da po specijalnim cenama kupite neke od najzanimljivijih proizvoda ovog holandskog brenda. Oplemenite svoju terasu ili dvorište i spremni dočekajte toplije dane uz Fatboy komade!\nNaša kompletna ponuda i akcije koje smo spremili za vas\nKomad nameštaja koji ste kupili stiže u najkraćem roku na vašu adresu\nAngažujte nas za uređenje poslovnog prostora ili vlastitog doma


Nove, pooštrene mere u Srbiji od danas\nM. K. 8. oktobra 2020. 06:10\n„Kontrola i sankcije će biti mnogo strože nego u prethodnom periodu“, rekla je juče Kisić Tepavčević novinarima nakon sednice Kriznog štaba.\n„Globalno mi smo još jedna od zemalja sa najnižom stopom učestalosti oboljevanja. Međutim, ako poredimo sa prethodnom nedeljom vidimo trend porasta oboljevanja i ove nedelje taj trend je za 19 odsto veći nego u nedelji koja je prethodila“, rekla je Kisić Tepavčević.\n„Zabranjeno je okupljanje više od 30 lica na događaja osim na kulturnim dešavanjima kada je organizator ustanova kulture. Na tim događajima je moguće da bude do 500 ljudi uz primenu svih mera“, navela je ona.\n„Moramo da naučimo za živimo sa virusom“, zaključila je ona.